qundao/data-zh-poetry huggingface dataset:
送蜀中新宁教谕
作者：林环
朝代：明

白门祖席黄花酒，醉唱离歌折杨柳。广文行色在骊驹，僮仆行囊载科斗。闻说先生教蜀年，蜀中学者未能先。杏馆弦歌声不绝，荜庭风月趣无边。十年不叹儒官薄，却有清名动台阁。天官课绩美雄词，圣主超恩颁教铎。复此寻舟问去津，吴山楚水往来频。春风客路秋衣换，晓日园林昼锦新。荆门西上曾游处，巫峡猿声自朝暮。对酒休歌蜀道难，行人谩说高唐赋。百里新宁寂寞滨，行看教雨及时春。君不见文翁遗教传今古，未必今人愧古人。
送郑九韶之封川教谕
作者：林环
朝代：明

白门何迢迢，青烟拂杨柳。惨淡凉雨馀，萧飒西风后。长条秋复春，几对离人酒。折之赠远行，忽忘重携手。
送郑舅力行之德清县令
作者：林环
朝代：明

相看未一岁，两度送君行。况有渭阳念，那堪客里情。钟山寒雁断，云水暮烟晴。莅政多应暇，临风好寄声。
金台夕照
作者：林环
朝代：明

高台曾此置黄金，人去台空碧草深。
落日未穷千里望，青山遥映半城阴。
雁将秋色来平野，鸦带寒光过远林。
昭代贤才登用尽，不须怀古动长吟。
金台夕照
作者：林环
朝代：明

高台曾此置黄金，人去台空碧草深。落日未穷千里望，青山遥映半城阴。雁将秋色来平野，鸦带寒光过远林。昭代贤才登用尽，不须怀古动长唫。
题万竿烟雨图
作者：林环
朝代：明

湿云凝烟吹不起，寒影半沉湘江水。湘妃瑶瑟悲夜长，散作雨声苍茫里。杜鹃怨春春始归，新妆翠袖啼蛾眉。愁魂飞去人不知，鸾佩坠地摇参差。披图却忆长相思，扁舟落日零陵祠。
题兰
作者：林环
朝代：明

空林阒无人，爱此幽草芳。光风泛丛绿，猗猗烟叶长。执衽撷其英，露气袭襟裳。缅怀纫佩者，千载那能忘。白石生深林，托根有丛芳。幽艳间深翠，清风任披扬。萧艾谁与群，不能化其臧。却笑桃李花，冶丽争春阳。
题友城西读书处
作者：林环
朝代：明

美人富才华，卓荦时罕俦。卜居得幽胜，乃在城西头。杜门谢尘喧，岂学隐者流。振衣赋采芹，还从泮水游。道腴每嚅哜，圣涯时咏游。倦来即掩卷，物景长与谋。山色到庭晚，泉声落涧秋。时閒听幽鸟，花外相喧啾。持此每自适，雅怀独悠悠。人生贵激昂，宁肯久淹留。矧子青云器，正当学而优。伫看早腾骞，庶以追前修。
题墨竹
作者：林环
朝代：明

森森万玉翠含滋，浑似萧萧雨后时。吹断玉箫寒月白，一庭清影凤来迟。曾记吹箫学凤鸣，碧云深处度秋声。谁携一片潇湘影，写作江南万里情。扁舟昔日渡三湘，两岸萧萧凤尾长。独对此君官舍晚，空阶犹带楚天凉。
题墨竹·其一
作者：林环
朝代：明

森森万玉翠含滋，浑似萧萧雨后时。吹断玉箫寒月白，一庭清影凤来迟。
题墨竹·其三
作者：林环
朝代：明

扁舟昔日渡三湘，两岸萧萧凤尾长。独对此君官舍晚，空阶犹带楚天凉。
题墨竹·其二
作者：林环
朝代：明

曾记吹箫学凤鸣，碧云深处度秋声。谁携一片潇湘影，写作江南万里情。
题山水图
作者：林环
朝代：明

青山几里入烟霞，杖履寻春未觉赊。流水小桥村路晚，隔林应有野人家。茅屋萧条野水滨，柴门长掩碧萝春。别来泉石知无恙，回首青山忆故人。
题山水图·其一
作者：林环
朝代：明

青山几里入烟霞，杖履寻春未觉赊。流水小桥村路晚，隔林应有野人家。
题山水图·其二
作者：林环
朝代：明

茅屋萧条野水滨，柴门长掩碧萝春。别来泉石知无恙，回首青山忆故人。
题思亲图
作者：林环
朝代：明

亲恩犹昊天，欲报嗟罔极。菽水宜届期，庶以供子职。胡为簪缨縻，一别千里隔。音问旷星霜，定省隳朝夕。虽怀翩鵻念，驰驱竟何益。几回陟高冈，引睇楚山碧。亲容不及睹，空见孤云白。誓欲远从之，恨无冲霄翼。矧兹王事劳，鞅掌不遑息。君亲致匪殊，忠孝道本一。不见狄怀英，声名独辉赫。愿言企前修，千载扬休绩。
题扇面小景
作者：林环
朝代：明

垂萝庭院昼深沉，别后俄惊岁月深。琴剑未归猿鹤老，几回清梦绕长林。
题望云思亲图
作者：林环
朝代：明

凉飙拂林黄叶飞，愁心断绝江天涯。南音几度寄秋思，故国欲归仍未归。朅来时陟北山屺，目断孤云几千里。音书久旷南飞鸿，乡心每逐东流水。怀哉岁月成蹉跎，庭闱垂老白发多。宦程况复隔淮越，夕阳芳草情如何。情如何，那堪论，丈夫为国须致身。君不见太行立马一回首，至今犹记河阳人。
题林泉清致
作者：林环
朝代：明

城头片雨过，玉署无纤尘。披图见林壑，忽忆山中春。垂萝翳衡门，往来无杂宾。时将烟霞侣，兼之泉石邻。览胜每独往，或逢渔钓伦。晤言契清赏，颇觉日相亲。岂不眷畴昔，怀哉古天民。寄声谢猿鹤，谁欤箕颍人。春山佳气多，白云满芳树。幽径绝尘踪，落花映深户。微雨洒林落，东风长兰步。之子招不来，沧洲日将暮。
题林泉清致·其一
作者：林环
朝代：明

城头片雨过，玉署无纤尘。披图见林壑，忽忆山中春。垂萝翳衡门，往来无杂宾。时将烟霞侣，兼之泉石邻。览胜每独往，或逢渔钓伦。晤言契清赏，颇觉日相亲。岂不眷畴昔，怀哉古天民。寄声谢猿鹤，谁欤箕颍人。
题林泉清致·其二
作者：林环
朝代：明

春山佳气多，白云满芳树。幽径绝尘踪，落花映深户。微雨洒林落，东风长兰步。之子招不来，沧洲日将暮。
题灵云岩
作者：林环
朝代：明

还浮春不远，前棹入花林。忽见冰霜色，应知天地心。香随明月度，影落碧波深。更似携馀兴，山中赋独寻。
题王孔泰山水小景
作者：林环
朝代：明

绿树晴阴合，衡茅清昼馀。独怜杜陵客，村坞类贫居。秋思嗟离索，行寻旧隐栖。白云随杖屦，飞过画桥西。
题王孔泰山水小景
作者：林环
朝代：明

雨过香浮杜若洲，杖藜偏似少陵游。数声啼鸟东风外，缘树晴烟何处楼。
题王孔泰山水小景·其一
作者：林环
朝代：明

绿树晴阴合，衡茅清昼馀。独怜杜陵客，村坞类贫居。
题王孔泰山水小景·其二
作者：林环
朝代：明

秋思嗟离索，行寻旧隐栖。白云随杖屦，飞过画桥西。
题王晋卿春晓图
作者：林环
朝代：明

忆昔扁舟经洞庭，夜凉落月潮水平。
舟行数里不知远，隔林隐隐闻鸡声。
推篷起视西山麓，烟景微茫接溪曲。
芳草依稀谢朓村，绿树深沉子真谷。
须臾旭景开曈昽，千山万山图画中。
谁家楼阁依晴翠，朱门绣幕垂东风。
楼外园林春已遍，楼中美人梦初断。
疏帘半卷落花深，年华却逐莺声换。
别来烟月几经秋，楚天西望空生愁。
玉堂此日见图画，仿佛湖山曾旧游。
何时拂衣赋归去，孤棹还寻旧游路。
雨过芳洲春水深，更拟蹇裳采芳杜。
题王晋卿春晓图
作者：林环
朝代：明

忆昔扁舟经洞庭，夜凉落月潮水平。舟行数里不知远，隔林隐隐闻鸡声。推篷起视西山麓，烟景微茫接溪曲。芳草依稀谢朓村，绿树深沉子真谷。须臾旭景开曈昽，千山万山图画中。谁家楼阁依晴翠，朱门绣幕垂东风。楼外园林春已遍，楼中美人梦初断。疏帘半捲落花深，年华却逐莺声换。别来烟月几经秋，楚天西望空生愁。玉堂此日见图画，彷佛湖山曾旧游。何时拂衣赋归去，孤棹还寻旧游路。雨过芳洲春水深，更拟褰裳采芳杜。
题瑞龙寺
作者：林环
朝代：明

踏雨来相访，云归晓入城。山空龙窟冷，雪霁蚬窗明。草软烟波绿，牛閒铁笛清。老禅何所有，只此足平生。
题画牛
作者：林环
朝代：明

春满空原草色深，乌犍追逐过遥岑。半村残照人家晚，似恐天寒去路阴。
题画竹
作者：林环
朝代：明

嶰谷春已深，烟雨何冥冥。萧然青琅玕，上有孤凤鸣。清风不时来，忽闻环佩声。细怀伶伦子，千载已遐征。谁能截鸣律，吹向轩辕庭。
题秋塘鹡鸰
作者：林环
朝代：明

落日秋水寒，霜空荷叶乾。飞鸣不相离，双栖绿池间。照影弄颜色，有如竞华鲜。在原怀远意，因之发长叹。
题秋江晚渡
作者：林环
朝代：明

长江渺渺白蘋洲，落叶西风动客愁。潮水欲平人问渡，数声寒雁落沙头。
题竹木图
作者：林环
朝代：明

叶下西风片雨青，玉堂人静酒初醒。扁舟却忆经行处，湘水寒烟接洞庭。
题道士行乐图
作者：林环
朝代：明

洞里烟霞几许年，胸中梨枣得真传。还家喜见青牛在，渡海仍看白鹤还。足迹未穷三岛外，梦魂先到五云边。丹台准拟通仙籍，早晚丹书下九天。
题郑彦畴绿野耕叟图
作者：林环
朝代：明

负郭有先畬，南东百亩馀。閒云常绕舍，流水自分渠。白发身宜退，黄尘迹已疏。谁知城市里，还似鹿门居。
题鱼荷卷
作者：林环
朝代：明

江天向晚烟漠漠，万顷平波澹寒绿。败荷经雨翠盖倾，细荇牵风青缕弱。碧空倒影浸琉璃，队队鲜鳞游碧落。雪晴时逐白浪翻，月明静带浮光跃。君不见层台嵯峨临水头，何人更复被羊裘。又不见磻溪春深芳草多，只今渭水空东流。感予亦有鸥鸟兴，沧浪归梦常悠悠。何当结屋沧江上，钓竿长拂芦花秋。
题黄启晦百牛图
作者：林环
朝代：明

昔我东山居，荷锄事农耕。三时有暇日，放牛满郊坰。依依芳树阴，萋萋烟草青。野龁恣所往，爱此风日晴。远坡每群趋，空原时独行。前溪足新雨，牵饮上流清。牛性日已驯，牧閒无所营。捲芦作短笛，吟杂童讴声。相将晚来归，月色孤村明。以兹乐生事，外物焉足婴。别来几春秋，石田想榛荆。维鱼每入梦，彷佛东皋平。披图见犍犊，蔽野何纵横。吟望夕阳山，因之发遐情。
德庆望夫水诗
作者：林瑞鸾
朝代：明

一片幽思尚未平，碧溪流水日盈盈。何年却化辽城鹤，还向人间唤一声。
三原冢宰王公八十索赠
作者：林瑭
朝代：明
体裁：七言律诗

立朝勋业一身孤，不忝遐龄八十馀。黄耇尚怀虞舜治，白头犹恋伏生书。贞元际合天难老，名位悬殊迹易疏。徙倚衡门望南极，祥光长照紫宸居。
与刘中贵总戎沭公游西庄池次张都宪韵
作者：林瑭
朝代：明
体裁：七言律诗

子瞻归步雪堂时，千载幽期卜此池。二客欲从黄坂去，扁舟转上翠渠迟。云涵波影高低树，花放风薰新旧枝。吹罢洞箫孤鹤杳，羽衣相揖许谁知。
侍御乃翁名从中张都宪作序以中勉之
作者：林瑭
朝代：明
体裁：七言律诗

紫鸾飞下白云乡，母拜孺人父拜郎。翠翟幪珠添彩色，绣衣环带烂银光。人传孝子争矜颂，帝为忠臣锡宠章。愿以义方敦古训，圣恩如海日汪洋。
侍御张希载惠诗因与游太华次韵送之
作者：林瑭
朝代：明
体裁：七言律诗

开缄耿耿灿灵丹，一段光芒射斗寒。格擅大方今柱史，名高少宰古周官。谁逢东野低头拜，人慕西台拭目看。吟倚太华留不得，五云深处是长安。
又
作者：林瑭
朝代：明
体裁：七言律诗

疋马沿溪日未斜，村舂方起野人家。叨分瘴海三年节，归次山城两度花。愚拙谁怜于我甚，穷愁何以慰民嗟。故人诗辱邮筒至，一夜风吹棠棣华。
和王提学九华山韵
作者：林瑭
朝代：明
体裁：七言律诗

人间清峭说南华，九老风流自一家。半幅春屏开锦帐，一泓秋水浴莲花。偶捐官牒馀晡日，閒撚吟须看落霞。寄语山灵莫相啬，此心风月不须赊。
咏扇面红梅
作者：林瑭
朝代：明
体裁：七言绝句

庾岭西头湖水东，玉颜寥落为谁容。不应误入桃源路，染得春风几点红。
壬子元夕过安宁次壁间韵时巡历已满未得代也
作者：林瑭
朝代：明
体裁：五言律诗

出郭五千里，溪山疑此行。纵然非禄仕，亦觉是浮生。元夕灯前社，春秋城下盟。野梅疏半落，何处不关情。
寄家书有感
作者：林瑭
朝代：明
体裁：七言绝句

写就家书便寄归，乡心随逐鹡鸰飞。东风原上春多少，目断衡阳总不知。
寄故乡洪塘诸友
作者：林瑭
朝代：明
体裁：古风

开窗展周易，短砌鸣寒螀。忽忆山中人，渺在天一方。沈吟先天诀，载颂停云章。思君岂不切，道路阻且长。言念夙昔好，山水同徜徉。转盼易寒暑，日月不我将。今夕复何夕，葭月冷秋霜。悠悠天宇阔，起坐徒徬徨。
寄沭国公时庚戍正月也
作者：林瑭
朝代：明
体裁：七言律诗

数符昌运诞奇才，柱国勋名映上台。月正夏时开岁首，物乘尧历露春胎。勤民每自披无逸，颂德令人赋有台。一曲长生熙帝载，春风遥进紫霞杯。
寄葛坡丁先生
作者：林瑭
朝代：明
体裁：古风

病魔推不去，可人唤不来。炎风起天末，鼓我庭中灰。浮生不满百，怀抱何时开。忽忆葛坡叟，白云真悠哉。
挽包豸史乃父耕心先生
作者：林瑭
朝代：明
体裁：五言律诗

日暮成千岁，山荒间九原。高怀推古调，行谊岂今存。没世有如此，浮云安足论。耕心尚存扁，梁月正黄昏。
挽博士赵伯全主事之父
作者：林瑭
朝代：明
体裁：七言律诗

教满虞庠望辟雍，为亲不受子官封。渠疏田洫追黎干，政摄花封绍鲁恭。槐国云深遗蝶梦，墨庄月冷辍邻舂。拙轩稿在人何在，惆怅泉关十二重。
挽朱安人陈氏
作者：林瑭
朝代：明
体裁：五言律诗

封典生前受，闺门肃令仪。酒浆供祭日，灯火课孙时。哀动词人挽，贤彰太史碑。九原虽不作，端是女中师。
晚憩含质驿次见素韵
作者：林瑭
朝代：明
体裁：五言律诗

行人得晚憩，且值雨晴时。云敛川明远，山高月上迟。览书怀赤舄，观易玩黄离。之子何为者，悠悠系我思。
曲靖会宪副兄示所编家谱有感
作者：林瑭
朝代：明
体裁：七言律诗

家祀中微一缕传，拜观斯谱辄潸然。阖门罹毒遗无地，外氏宁归似有天。再世幼孤凡孑立，此时家业正颠连。百年云室追思笔，续后儿孙尚勉旃。
曲靖道中见二叟相揖而语
作者：林瑭
朝代：明
体裁：七言律诗

彷佛仙踪何处求，满山红叶白云秋。毡舆归度前峰去，绵竹斜通小径幽。若有人家三两屋，新添雨溜一渠湫。蓬头对语云谁者，岂是前身巢与由。
有感
作者：林瑭
朝代：明
体裁：七言律诗

午窗慵起理残经，巧思萦心觉费神。维鹊维鸠求自得，呼牛呼马任伊人。憧憧且谢朋来往，琐琐休论事屈伸。欲占西风玩经世，满川花柳暗天津。
次刘地官雨后韵
作者：林瑭
朝代：明
体裁：七言律诗

造化无私付太空，随渠猛雨又狂风。鸣皋窃讶乘轩鹤，干木还嗤得桷鸿。青眼相看书一卷，红尘缭绕鬓双蓬。阴晴都且归何有，剖破藩篱即大同。
次经友吴维序韵
作者：林瑭
朝代：明
体裁：七言律诗

旅泊愁肠日九回，忽闻高调独徘徊。谩将清夜孤城角，吹落空斋五月梅。吟畔渚莲閒简帙，望中云树动樽罍。算来不是田文客，长铗休歌归去来。
沅陵道中次见素梦兰韵
作者：林瑭
朝代：明
体裁：七言律诗

读罢离骚思不穷，绕栏香泛楚江风。檀心芳韵幽贞独，鱼腹忠魂臭味同。媚世苇蒲徒论质，充帏菌桂谩言功。客从千载求醒者，空惹花神入梦中。
滇阳书事用晦庵韵·其一
作者：林瑭
朝代：明
体裁：七言律诗

真得归与即破颜，不愁光境落人间。狂同庄叟谈秋水，喜并陶翁见晚山。出岫閒云无定着，知时倦鸟自应还。结茅沽酒西园约，分付诗肠且莫悭。
滇阳书事用晦庵韵·其二
作者：林瑭
朝代：明
体裁：七言律诗

驿书飞报汗人颜，宣慰颠危反掌间。夷服未应轻一羽，纲常原亦重邱山。春秋时义今如此，司马风流不可还。燕颔虎头当自识，天王茅土不曾悭。
用石田沈公韵咏小景
作者：林瑭
朝代：明
体裁：七言绝句

诛茅营屋此山中，路窄那容马足通。客子江心忽相忆，扁舟荡漾过晴空。
船溪驿用壁间韵谩成一首
作者：林瑭
朝代：明
体裁：七言律诗

曲径萦行绕竹斜，诛茅纫屋是谁家。柴扃半掩梧桐月，榛舍新移木槿花。堂扁小迂聊托号，人忘大耋莫兴嗟。閒云意外看舒卷，一任秋风拂鬓华。
赠侍御王思德寿双亲
作者：林瑭
朝代：明
体裁：七言律诗

海上元戎重宪臣，南巡归便展双亲。百年忠孝丹心壮，七帙严慈白发新。凫藻喜逢初帨日，豸袍光映寿筵春。微情应有登堂约，三月莺花正可人。
赠史侍御考最得封其父母
作者：林瑭
朝代：明
体裁：七言律诗

内台三载陟华勋，奏绩天曹荷宠频。臣节独誇青署最，君恩荣及白头亲。豸袍云护莱堂晓，凤诰花蟠御苑春。我忝同官预荣幸，也应感激颂皇仁。
赠地官夏公便道寿亲还朝
作者：林瑭
朝代：明
体裁：七言律诗

萱草庭前春意长，宦途堪畏简书忙。帝乡迢递心偏壮，亲膝从容喜欲狂。愿祝龟莲千岁寿，谁分凫米一盂香。谩乘金马归朝去，人在高堂寿未央。
赠汪生惟越归寿双亲六十
作者：林瑭
朝代：明
体裁：七言律诗

孤蓬湖海半生迹，六帙椿萱万里家。采得周诗上亲寿，直从尧历纪年华。鹿车共出溪头路，鸠杖欢迎竹外沙。甲子又逢初度处，微阳消息入梅花。
赠白都宪侄进士荣归
作者：林瑭
朝代：明
体裁：七言律诗

杏林宴罢锡归荣，领得春风向暑行。帽压宫花金粟重，衣裁官锦彩云轻。满堂袍笏誇先业，千里骅驹称上卿。莫学文园便成癖，凌烟杰阁构神京。
赠马宁王君仲节之任
作者：林瑭
朝代：明
体裁：七言律诗

一骑骎骎向马宁，刺桐疏柳暗蛮汀。如今禆将兼文武，自古提兵识变经。秋色满江横剑气，晚光浮酒露弓形。故交山谊他乡别，怪底西风放半醒。
赠高都阃出镇归德州
作者：林瑭
朝代：明
体裁：七言律诗

武弁谁通吉甫文，人从细柳识将军。殿岩祗护今朝宠，韬略遥承累世勋。节钺才离双阙下，雄声先播九河濆。载歌海岱皇风穆，不用睢阳露布闻。
过东流避江陟山有感
作者：林瑭
朝代：明
体裁：古风

山行有荆棘，江行有风波。宁知户庭外，举足皆樊罗。何如西园两耳热，竹炉煮茗烹青莪。悠然笑傲旗山阿，千颠百折其如何。
过吕梁次见素壁间韵
作者：林瑭
朝代：明
体裁：古风

江左不善变，东都自颓风。谁怜七尺躯，独立纲常中。斗酒两耳热，击剑摩秋空。我怀正激烈，出门谁将同。
过大理次前人韵
作者：林瑭
朝代：明
体裁：七言律诗

生质惭非宋子朝，且安怀抱谩魂销。虚名浪有新亭泣，远道能无击壤谣。窗外溪云随雨出，枝头野鸟挟春娇。鲁人若识申生志，安用云媒着意调。
过禄丰次壁间韵
作者：林瑭
朝代：明
体裁：七言律诗

去住无端渺问津，到头何日得吾真。百官自是尼邱富，五柳休辞元亮贫。何处烟波堪倚棹，故山花鸟滞归人。羊肠石磴前程路，閒咏归与子在陈。
送周太参之任广西方伯
作者：林瑭
朝代：明
体裁：古风

入滇未踰年，辄复别滇去。丈夫怀四方，所适皆真遇。雄藩虽巍巍，猺黎病杂处。重华帝有虞，昌期适当午。五载一巡狩，谅亦匪虚语。至今化犹醇，冠裳争快睹。民囿风气中，蚩蠢乃其所。向微斡旋力，千载应聋瞽。桓桓大方伯，旬宣翊天子。世运有推移，斯民无今古。藩翰良所遭，箕椎谩誇诩。欲别不忍释，君行激予素。逝者苍梧津，滔滔日东注。回薄万古情，拂剑沧溟曙。
送王都宪之任少司马
作者：林瑭
朝代：明
体裁：五言排律

仕世逢真主，专台抚大荒。法冠峨豸角，天语焕龙章。任托孤臣重，心悬万里长。端居严㻫琫，出匣试干将。民瘼频咨访，台纲赖振扬。先声闻赵孟，后武驾苏黄。吐纳枢机简，监临体貌庄。大都循矩度，全不涉荒唐。举世襟怀阔，祛强胆目张。奸谀争褫魄，㷀疾切疴痒。门宅无桃李，田家足稻粱。不知千庾富，只恐一夫伤。且念群夷獠，无端似犬羊。自从蒙姓氏，今始识冠裳。礼乐敦名教，文章入大方。士知宗孔氏，人望乐虞庠。内治应无恙，西夷敢跳梁。孤忠思付托，两度过丁当。部落虽君长，山河尽帝乡。作书答天子，传檄戒封彊。鱼水高诸葛，蛙蝇笑子阳。一杯徒潋滟，千顷自汪洋。拙眼曾多阅，他人盖未尝。浮生几错过，深幸觌颙昂。道在参乎鲁，言多点类狂。抗仪知罪戾，谦屈愈尊光。求益方如渴，分携正断肠。帝心维简在，别调漫凄凉。列戟罗滇僰，扁舟下沅湘。香风生杜若，凉月在甘棠。宦海荣司马，兵枢属李纲。临歧伤惜别，相对更难忘。
送高士达任广东教谕
作者：林瑭
朝代：明
体裁：七言律诗

拜恩衔命出都门，俯仰何惭儒者冠。直以斯文鸣盛世，休言此职是卑官。间关岭表梅为驿，珍重湖南杏作坛。樽酒潞江怅离别，满江风月海天宽。
除夕过赵州次见素韵
作者：林瑭
朝代：明
体裁：七言律诗

孤灯宦邸岁言归，搔手风尘欲浣衣。为忆渊明今日是，谁怜伯玉去年非。归与吾党宁无梦，老矣西山亦有薇。九曲溪头问真诀，沧洲人在钓鱼矶。
题双节祠
作者：林瑭
朝代：明
体裁：五言律诗

剑冷风生暮，帘空月在除。溪山归战骨，灯火照离居。宇宙留双节，春秋不一书。卖身与降虏，闻此亦何如。
题邓君文耀思萱卷
作者：林瑭
朝代：明
体裁：古风

朝陟堂之中兮，维萱之零红兮，而思母之忡忡兮。暮倚堂之背兮，维萱之委翠兮，而思母之愦愦兮。堂之有萱爱匪独兮，吾思吾亲亦不可复兮。
梅溪明因寺
作者：林璧
朝代：明
体裁：五言绝句

开户碧峰入，问途黄叶封。寒泉鸣绝涧，落日在高松。
秋夜与友人别
作者：林璧
朝代：明
体裁：五言律诗

莫谓相知晚，应怜野性投。哭非伤远别，酒不破穷愁。坐冷山窗烛，吟残庭树秋。明朝同此夕，惟见月悠悠。
竹里
作者：林璧
朝代：明
体裁：五言律诗

一衲湿空翠，萧萧竹几枝。茶声和叶细，琴响泻泉迟。拂石人初静，窥林鸟不知。徘徊有同调，刻绿半成诗。
都门送王君静斋归里
作者：林瓒
朝代：明

碧水相依一载馀，都门话别唱骊驹。短琴携去应随鹤，长铗归来不为鱼。荻港晴波移画舫，梅关寒月送肩舆。入门喜见慈颜健，綵服登堂庆起居。
梅都尉园看竹
作者：林登秀
朝代：明

人去秦台竹尚青，四时疑有彩云停。霜中节凛孤臣操，地下根分贵主灵。三径阴森连旧阙，半溪烟雨暗荒亭。孤枝为染虹桥血，化碧竿头似有腥。
游汉江次韵
作者：林百龄
朝代：明
体裁：七言律诗

王室千年作翰藩，欣闻使节颂声喧。登楼未倦陪欢赏，汎水还容接笑言。举网渔人贪似獭，操舟稚子捷于猿。夷犹领得沧洲趣，还向春风望故园。
南安留别萧雪泥何任生
作者：林皋
朝代：明

堤畔春风舞绿杨，又随贾客入南昌。布帆初问芙蓉渡，水驿遥连薜荔乡。满目白云迷浅渚，一时孤棹下寒塘。相思今夜能无赋，谁共讴吟只自伤。
吊厓山三首
作者：林皋
朝代：明

慈元旧殿尽荆榛，碑压颓垣鸟迹新。惟有忠魂长不没，怒涛犹撼海门津。百年俎豆水云间，万里虹桥指顾还。节义今传余阙庙，何人解忆古厓山。占城一往竟何如，漫道宋人儒术迂。拚得海陵身一死，不妨长讲意诚书。
吊厓山三首·其一
作者：林皋
朝代：明

慈元旧殿尽荆榛，碑压颓垣鸟迹新。惟有忠魂长不没，怒涛犹撼海门津。
吊厓山三首·其三
作者：林皋
朝代：明

占城一往竟何如，漫道宋人儒术迂。拚得海陵身一死，不妨长讲意诚书。
吊厓山三首·其二
作者：林皋
朝代：明

百年俎豆水云间，万里虹桥指顾还。节义今传余阙庙，何人解忆古厓山。
夜泊富阳有怀故园诸子
作者：林皋
朝代：明

富春江上水悠悠，厓海烟岚望欲浮。书寄故人成万里，雁鸣残荻近孤舟。青袍欲湿穷途泪，白发犹存壮士忧。夜雨西园相忆否，可堪翘首仲宣楼。
旅夜同李蓬庵
作者：林皋
朝代：明

朔雪正漫漫，东楼夜色阑。烽烟吾潦倒，世路共艰难。说剑怀燕赵，题诗薄建安。江湖浮未得，瓠落大樽寒。
望厓门
作者：林皋
朝代：明

怀山巨浪拥孤篷，极目厓门浩渺中。卷土有因惟夺港，间关无望任回风。于今星影寒渔海，自昔潮光乱玉虹。八万貔貅何所恨，白鹇犹纪宋时忠。
送关明经还粤
作者：林皋
朝代：明

石头频送客，归思正茫茫。水陆几千里，琴书共一床。彤墀曾献赋，墨绶待为郎。遥想还家日，南园荔子香。
元日早朝
作者：林真
朝代：明
体裁：七言律诗

暂逐鹓行觐紫宸，九重仙乐奏芳辰。龙楼高耸星河近，凤历初颁岁月新。曙色渐分三殿晓，钟声散入万家春。小臣共沐恩波重，愿效华封祝圣人。
粤王台
作者：林真
朝代：明
体裁：七言绝句

屠龙人去几时归，空有高台对夕晖。回首旧时歌舞地，年年春草鹧鸪飞。
题淑正先生隐居
作者：林祖
朝代：明

归遁旧林泉，西堂隔市廛。功名端不慕，尘俗讵能牵。果落禽惊弹，苔铺鹿卧毡。里闾多造就，千载仰伊川。
天迪见赠和答
作者：林祖述
朝代：明
体裁：五言律诗

解组辞农署，诛茅搆水亭。手支调鹤杖，案置种鱼经。爱客时浮白，看山晚送青。岩栖君觉是，吾亦愿沈冥。
为宋洛云寄林大合
作者：林章
朝代：明

春江拾翠日徘徊，留枕曾怜子建才。不信多情归赋后，更无一梦此中来。
为文西寄情
作者：林章
朝代：明

教成歌舞也风流，曾学西家得似不？今日眉颦非是病，为郎锁下一春愁。
代妓送别
作者：林章
朝代：明

春情又为别离牵，旧恨新愁总自怜。莫问归期何日是，安排肠断绿窗前。
吴门秋日送族人南还
作者：林章
朝代：明

百花洲畔木兰船，杯酒西风思黯然。客似长卿游已倦，人如小谢别堪怜。江城暮色初回月，野树秋声尽入蝉。明日姑苏台上望，片帆落处是南天。
夜度恨这关
作者：林章
朝代：明

楚水东边别路多，秋风夜半动离歌。迢迢恨这关前月，独照行人过汴河。
姊妹行
作者：林章
朝代：明

与姊别时啼，头比姊肩低。几年不见姊，眉与姊夫齐。春兰秋菊各芳泽，花蚤花迟总堪惜。生憎一对似花人，恼杀十年花下客。花时能几何，客恨不胜多。翻作相思树，缠丝复绕萝。鸳鸯宿海底，好梦落风波。空有青衫泪，双弹向翠蛾。寂寂杨花坞，迢迢桃叶渡。长江南北头，总是相思路。新人本非新，故人应是故。只道相怜亲上亲，那识相思苦中苦。忆故如望月，望圆复愁缺。怜新若转弦，一转一缠绵。缠绵复绻缱，见妹如姊面。年年春风时，那作双飞燕。姊应山上采蘼芜，妹莫尊前唱鹧鸪。昨日书来无别话，为侬珍重大姨夫。
孤鸾
作者：林章
朝代：明

为谁抛撇，似海燕初分，林莺乍别。回首天涯，满目云山愁绝。东风不怜春色，把一枝、杨花吹折。直恁粘烟带雨，更盈盈似雪。奈梦儿、相隔恨难说。想昨夜孤衾，今朝双颊。比这青衫上，有几重啼血。一声晚钟动了，又送人、断肠时节。莫把琵琶乱拨，正春江潮咽。
孤鸾
作者：林章
朝代：明
体裁：词

为谁抛撇，似海燕初分，林莺乍别。回首天涯，满目云山愁绝。东风不怜春色，把一枝、杨花吹折。直恁黏烟带雨，更盈盈似雪。奈梦儿、相隔恨难说。想昨夜孤衾，今日双颊。比这青衫上，有几重啼血。一声晚钟动了，又送人、断肠时节。莫把琵琶乱拨，正春江潮咽。
少年行
作者：林章
朝代：明

君不见长安侠少年，酒底高歌花底眠。斗鸡走马千金散，何曾盗个官家钱。一朝忽报边烽起，从军不待别妻子。但言割地与和亲，不愁战死愁羞死。
居庸关见阻示同行
作者：林章
朝代：明

怪得关前逐客频，匈奴早晚欲和亲。无繻应不空还汉，有舌何须定说秦。雨气千峰营幕晓，梨花三月塞门春。凭君斗酒城头话，犹胜新丰店里人。
崔季莺
作者：林章
朝代：明

怕教雪落歌应懒，愁作云飞舞不轻。偷向东风啼柳畔，一行花雨一声莺。
无题
作者：林章
朝代：明

曾从洞口送胡麻，一隔山门即海涯。自是仙郎忘旧路，桃花流水不曾差。
春日
作者：林章
朝代：明
体裁：七言绝句

春城柳色入东华，莫惜骅骝过酒家。记得去年江上别，风吹二十四桥花。
春日送别
作者：林章
朝代：明

春风自多思，奈与客情违。杨柳频催别，蘼芜不送归。千山独上马，一曲两沾衣。回首河桥道，迢迢看落晖。
暮春登燕子矶怀古
作者：林章
朝代：明

扬子江南燕子矶，杨花燕子一时飞。六朝人物空流水，两晋山川尽落晖。草色远迷瓜步去，潮声暗打石头归。倚阑天际春三月，惆怅东风动客衣。
更漏子·咏啼
作者：林章
朝代：明

春山愁，秋水怨，斗下两行珠串。梅子雨，蓼花霜，长亭十里妆。和月说，因风咽，一一莺喉燕舌。帕上点，枕边声，声声点点情。
渡江
作者：林章
朝代：明
体裁：七言绝句

不趁东风不待潮，渡江十里九停桡。不知今夜秦淮水，送到扬州第几桥。
游珠泉
作者：林章
朝代：明
体裁：七言律诗

不因神女渡江游，谁把珠来汗漫投。明月千秋寒影乱，青山十里夜光浮。即看鲛泣盘中落，漫向龙眠颔下求。咫尺便过星宿海，乘槎何必问牵牛。
潜山送友还闽
作者：林章
朝代：明

草草相逢楚泽西，红亭绿酒又分携。人生底事怜鸡肋，客路长教怨马蹄。舒子州前柽叶暗，越王城里荔枝齐。十年归梦如流水，一夜随君下建溪。
登黄鹤楼作（有序）
作者：林章
朝代：明

望里山川是楚乡，美人何处水茫茫。祢衡作客留江夏，赵壹辞家出汉阳。鹤去未知芳草暗，雁来先觉白云凉。倚楼无限西风意，堪与千秋一断肠。
登黄鹤楼作（有序）
作者：林章
朝代：明
体裁：七言律诗

望里山川是楚乡，美人何处水茫茫？祢衡作客留江夏，赵壹辞家出汉阳。鹤去未知芳草暗，雁来先觉白云凉。倚楼无限西风意，堪与千秋一断肠。
白云观秋夜
作者：林章
朝代：明

俯仰成何事，浮沉寄此身。无家逢寺好，多病见僧亲。夜久霜欺客，庭空月碍人。西风数相过，不扫化衣尘。
秋思四首
作者：林章
朝代：明

不知秋何如，明月照人寝。上照凤凰琴，下照鸳鸯枕。不知秋何如，朝云一片白。半是巫山魂，半是湘江魄。不知秋何如，花开尽清绝。蘋花白于脂，蓼花红于血。不知秋何如，鸣虫先解意。长声捣衣篇，短声织锦字。
秋思四首·其一
作者：林章
朝代：明

不知秋何如，明月照人寝。上照凤凰琴，下照鸳鸯枕。
秋思四首·其三
作者：林章
朝代：明

不知秋何如，花开尽清绝。蘋花白于脂，蓼花红于血。
秋思四首·其二
作者：林章
朝代：明

不知秋何如，朝云一片白。半是巫山魂，半是湘江魄。
秋思四首·其四
作者：林章
朝代：明

不知秋何如，鸣虫先解意。长声捣衣篇，短声织锦字。
秋闺二首
作者：林章
朝代：明

秋月何娟娟，一轮冰镜冷。人心照不见，照见人孤影。秋雨何潇潇，五更滴红叶。滴滴叶间红，可以比啼颊。
秋闺二首·其一
作者：林章
朝代：明

秋月何娟娟，一轮冰镜冷。人心照不见，照见人孤影。
秋闺二首·其二
作者：林章
朝代：明

秋雨何潇潇，五更滴红叶。滴滴叶间红，可以比啼颊。
舟中别张仲豫
作者：林章
朝代：明
体裁：五言律诗

昨日淮阳客，今朝江上还。离亭一杯酒，去棹万重山。云树故人意，风尘游子颜。未知携手处，莫惜暂追攀。
赠王中军
作者：林章
朝代：明

将军意气似平原，三十年间客满门。为道报恩须国士，得来只是一壶餐。
送别
作者：林章
朝代：明
体裁：五言绝句

相送到江干，凄其风又雨。泪下沾君衣，看君不能语。
都下送林容江文学南还
作者：林章
朝代：明

春明门外半离亭，风雨时时送客经。十载故人应是梦，一尊别酒不堪醒。吴江向楚茫茫绿，汉草连胡黯黯青。愁满关山归未得，天涯何处暮云停。
酒舍
作者：林章
朝代：明

垆头竹叶千杯有，扇底桃花四月无。且放歌声满天地，莫开醒眼向江湖。南人不复怜鹦鹉，北客何须怅鹧鸪。芳草斜阳看不尽，春明门外独踌躇。
题画
作者：林纯
朝代：明
体裁：古风

夙有紫霞想，冥栖在岩谷。短屐映苍苔，长馋斸黄独。谁云寡俦侣，长啸友麋鹿。白云暮飞来，遮断前山绿。
别族祖瀚公二首
作者：林纲
朝代：明

客途凉雨送新秋，万里烟波海上舟。不见甘泉在顶树，故乡谁道是琼州。万里还乡还异乡，珠崖南去海天长。何年归向三山路，却认春魁冢宰坊。
别族祖瀚公二首·其一
作者：林纲
朝代：明

客途凉雨送新秋，万里烟波海上舟。不见甘泉在顶树，故乡谁道是琼州。
别族祖瀚公二首·其二
作者：林纲
朝代：明

万里还乡还异乡，珠崖南去海天长。何年归向三山路，却认春魁冢宰坊。
诔潘季亨
作者：林缉熙
朝代：明

西席频年留老眼，北邙何日遂深期。平生未浪垂双泪，惜汝还能赋此诗。一死合留终不死，他时料理及今时。野烟残照离离在，谁把从前与论思。
诫子弟
作者：林翰
朝代：明

何事纷争一角墙，让他几尺又何妨。长城万里今犹在，不见当年秦始皇！
夏日与友登石狮诸岩
作者：林茂桂
朝代：明
体裁：五言排律

选胜烟霞界，梯云蹑紫岚。奇峰攒似戟，远水碧于蓝。虎径开猊像，龙湫溅鹿潭。香飘一室静，客向半空酣。地迥松萝合，楼高象纬参。投交情自适，恋别意何堪。映夜群星动，疏钟万壑含。莫嫌山路黑，微月护归骖。
峄山
作者：林茂桂
朝代：明
体裁：七言律诗

名山似约谪仙游，绣壁芙蓉色色秋。寺隐崖阴清磬远，桐孤天际白云悠。杖头日月悬双眼，望里苍茫跨十洲。已学楚狂歌避世，更从何地觅丹丘。
次郑山斋韵
作者：林茂达
朝代：明
体裁：七言绝句

小有林皋数亩园，兴来时自命琴樽。白云满地无行迹，松月当阶鹤候门。
丁亥春感
作者：林荐
朝代：明

石羊城下越王宫，天尽东南浪拍空。万顷可怜春饮马，重关不见士弯弓。威仪有日过三辅，草木何人借八公。寒食古台新雨后，断笳零乱起悲风。
临刑诗
作者：林荐
朝代：明

愿续当年李侍郎，遗言谢世报高皇。独怜一片忠贞骨，不死沙场死法场。
寄门人张芷园闽中
作者：林荐
朝代：明

闻君江上拥旌旄，共羡书生胆气豪。家学旧传黄石略，汉恩新赐紫貂袍。一身许国风霜苦，半壁支天汗马劳。此日艰难知不惜，沙场麟阁属吾曹。
蓟门闻笛
作者：林荣
朝代：明

冒寒重到蓟门游，羌笛呜呜起戍楼。应有开元遗谱在，月中三弄小梁州。
游莲花岩
作者：林调鹤
朝代：明
体裁：古风

登高期此日，释绁一寻秋。随云叩灵关，云飞沆瀣流。洞口觅胡麻，披襟坐清幽。洞中自光明，不与世目谋。燃炬始得照，诡秘任旁搜。领要妙来会，耽奇意必周。我欲穷其源，直于最上头。元扃另开辟，巑岏鬼斧修。维摩丈室净，莲花塔影浮。天地为结撰，真人托此丘。一悟万境寂，究非神所留。观者忽沉冥，无复尘世求。
西湖
作者：林谷显
朝代：明
体裁：古风

极目睇西岑，枫林杳何许。暝色入高楼，湖山正烟雨。遥怜春水至，凫雁满芳渚。少待风日佳，扁舟共容与。
题翁石山房
作者：林赐
朝代：明
体裁：古风

玉涧随处深，萝衣谢时早。幽栖同鹿门，胜地即蓬岛。缅怀京国游，却恋云山好。何日赋归来，相将拾瑶草。
和周内翰游月河寺韵
作者：林辅
朝代：明
体裁：七言律诗

与僧相对话迦那，此日浑忘听玉珂。贝叶每从閒处展，衰容偏向醉中酡。捲帘夜月明于镜，隔岸青山拥若螺。我欲相从结莲社，盛时未许理烟蓑。
登天坛
作者：林运素
朝代：明
体裁：古风

我览图经寻岳渎，东至太行入王屋。崎岖千里不敢辞，手策桃枝九节竹。举头贪看华盖峰，蓦然身入翠微谷。上方楼阁与云齐，金碧交光射林麓。探奇直度瘦龙脊，千仞断厓横独木。虚皇之观紫金堂，绝胜洞天三十六。日精月华左右分，黛色参天如削玉。厓下飞流太乙泉，自是天关通地轴。巡山使者持赤刀，咫尺蛟宫谁敢黩。或闻仙犬吹仙灯，或睹仙人跨仙鹿。林泉处处惬予心，摒挡琴书将卜筑。药匮麻笼春复春，蟠桃毕竟何年熟。
湖岩石室
作者：林逊
朝代：明

岩穴神仙宅，山门向顶开。白云閒不锁，留与鹤归来。
题铜山石室
作者：林釬
朝代：明
体裁：七言绝句

洞门六六锁烟霞，碧水丹山第一家。夜半寒泉流出月，晓天清露滴松花。
乌衣巷
作者：林铭球
朝代：明

萧条门巷枕丘墟，旧日风流王谢居。燕子也知人事改，夕阳相对几欷歔。
再登君山
作者：林铭球
朝代：明

会携小队谒春申，斗酒重来席水滨。突兀山形犹向楚，奔腾江势欲吞秦。云藏废寺馀芳草，路转虚亭遇异人。读罢残碑烟树晚，孤舟明月载归身。
拟古
作者：林铭球
朝代：明

苍苍涧底松，根干已如兹。饱经雪霜后，荣滋贯四时。天上有人语，守贞勿有疑。兰膏只自寇，玉折复谁贻。汝质既坚秉，风霆呵护之。
江阴道中
作者：林铭球
朝代：明

悬崖曲曲水潺潺，九里江城十八湾。两岸幽篁深蔽日，忽然断处见青山。
游华岩寺同宋喜公
作者：林铭球
朝代：明

共探洪崖洞口关，翠岚霭接白云间。钟传梵语通顽石，字注真衔副小山。斑驳苔碑馀色古，湛澄乳水印心闲。聊空半偈挥天雨，漫放桃花自解颜。
游南岩
作者：林铭球
朝代：明

岳麓现青莲，松风一障悬。埃尘少净地，阒寂胜诸天。有鸟俱玄说，无猿怖法泉。依稀武曲水，鸡犬学逃禅。
铁崖
作者：林铭球
朝代：明

石楼高竖忽如帆，松鬣层披复似杉。满把烟云飞客梦，都忘风日炙征衫。荒湫怪近龙蛇吼，乳洞低闻燕语喃。家在桃源殊不恶，几时青犬吠灵岩。
出西门行
作者：林长懋
朝代：明
体裁：古风

出西门，望晋阳，太行山高路茫茫。来鸿雁，鸣蛩螀，今我不乐露为霜。来日短，去日长，况复万里非故乡！
游潮阳白牛岩
作者：林隽胄
朝代：明

梦魂久结此山间，秋晚山缘得未悭。松壑出云皆绿气，石岩生月共苍颜。天能磊砢安峰骨，我欲高歌动海澜。爱尔晨曦兼暮紫，可容袖满水声还。
秋斋集杜
作者：林隽胄
朝代：明

茅斋寄在小城隈，旧国霜前白雁来。药里关心诗总废，菊花从此不须开。
花前集杜
作者：林隽胄
朝代：明

差见黄花无数新，正思戎马泪盈巾。且看欲尽花经眼，花底山蜂远趁人。
蜚遁篇
作者：林隽胄
朝代：明

白日皖晚不见人，岛龟安藏龙戢鳞。有客湔衣江海垠，还来取适黄羲身。遂使岩薄万古尘，此兴不随沧桑泯。大文既舒烂以陈，中有奇光可结邻。白石之粲水粼粼，宛其无数流花湮。渔父棹卷恍知津，怅望江秋生江春。犹令人者传避汉，莫往莫来谁为真。日月自此揽青磷，道心文心两逡巡。噫嘻，道心文心两逡巡。
题紫阳朱夫子画像
作者：林隽胄
朝代：明

尼山闻治世所宗，斯道经天行地同。岩岩邹峄闲先圣，由兹而降经尘封。大道为公不终秘，登堂仿佛闻丝桐。汉室诸侯抱残缺，未能阐发开愚蒙。周程张邵接踵起，维时文在天所钟。紫阳夫子毓关南，更知后起难为功。格致诚正八字张，微言大义无疑恫。当其投匦上书日，说书崇政达四聪。中遭谗邪道将废，未几天朗日昭融。历祀于今且数百，王鈇圣灯咸率从。瞻仰肃拜效赞叹，绘天赋海徒冥濛。
乱后感春
作者：林雨
朝代：明
体裁：五言律诗

古道草如茵，萧萧已暮春。断红留蛱蝶，残碧卧麒麟。风雨啼新鬼，莺花忆故人。那堪谈往事，双泪落荆榛。
七夕雨
作者：林震
朝代：明

鹊桥岁岁架银河，不似今年怨恨多。据拮偏教风雨妒，缘悭其奈女牛何。鸣虫似写秋声赋，断雁惊残子夜歌。欲向津头问消息，乘槎无计水生波。
初冬寻菊
作者：林震
朝代：明

栽向东篱也自妍，开迟翻占百花先。萧疏嫩蕊仍含冻，管领幽香别有天。为抱孤贞劳杖履，不随群艳落芳筵。若教容易当庭砌，安得骚人带醉怜。
华封仙榻
作者：林震
朝代：明

骑鹤仙翁去不还，空留禅榻隐重关。九天人在虚无里，三祝声疑杳霭间。月冷霓裳窥树色，岚深蜗篆集苔斑。坐临磐石耽清赏，耕凿何须更买山。
和云龙雅咏诗
作者：林震
朝代：明

遥忆园林好，居然惬素心。论文耽旧癖，啜茗涤烦襟。一槛看鱼曲，千松系马深。夜来干象纬，奇绝此登临。
和唐人鸳鸯诗
作者：林震
朝代：明

徐开锦翼弄晴晖，半掩菰菱见面稀。睡里不知沙际暖，戏时端的浪花飞。双栖绣被沾恩宠，并坐澄潭了道机。莫羡五侯池馆胜，与人相对亦依依。
和姚道尊五指山诗
作者：林震
朝代：明

一臂高擎海上洲，褰帷入是采真游。欲排瘴霭摅长策，为挽天河洗末流。吾道有盟归掌握，皇图何地不中州。时清宜献平蛮颂，南顾应纾万里愁。
晒蚬
作者：林震
朝代：明

端居室如蜗，耻为蛮触奋。饮啖仅充肠，百珍非所问。溪叟前致词，火食虽古训。而我山野人，别作一风韵。蚬蛤晒可供，烹饪味相似。无劳釜鬵溉，只取炎阳蕴。生涵熟之理，日即火之运。制物各有宜，达生在随分。
秋月饮崔白石宅对圆石
作者：林震
朝代：明

风物凄清对倚栏，云根班坐缘醋宽。留将明月空庭满，摘向骊龙秋水寒。勾漏不知丹几转，摩尼忽自现团栾。祥光夜夜凌无极，疑作天南斗气看。
贺牛文野七十一
作者：林震
朝代：明

白发壶中诀，清尊海上仙。初衣遂鸿举，彩服俱象贤。此去一百岁，直须三十年。凡数起于一，乘之将及千。
阳月饮黄乾斋书楼时菊初蕊得阳字
作者：林震
朝代：明

吟倚书楼对夕阳，霜株拂槛未全黄。已经重九迟秋节，犹自葳蕤逗晚香。商舸近桥人语乱，女墙如带柝声长。花神九字君家是，冬去春来放未央。
题圆觉寺
作者：林鸣雁
朝代：明
体裁：七言绝句

万顷波涵半亩阴，倚栏一笑空人心。全经看破无文字，月满寒潭风满林。
三教堂兰若
作者：林鸿
朝代：明

胜地传三教，空山少四邻。溪流旧回合，峰势此嶙峋。松桂风吟夜，莓苔雨度春。经残萝径月，灯掩石龛尘。兜率疑天界，维摩恐后身。布金还长者，携酒属诗人。心远云堪卧，门閒鸟自驯。早祈莲社就，来此息贪嗔。
下山寻朱继
作者：林鸿
朝代：明

携琴载酒远寻君，石径人稀半夕曛。纵醉也须上山去，莫教闲却半床云。
下山寻朱继
作者：林鸿
朝代：明

携琴载酒远寻君，石径人稀日半曛。纵醉也须山上去，莫教閒却半床云。
与任本立
作者：林鸿
朝代：明

长河二月柳阴阴，客舍看春感越吟。和气不应消白发，寒灰终未变丹心。湘潭雁去江蓠远，夕照莺啼谷树深。共道长卿归卧病，青山应笑又投簪。
与陈八参军夜饮话旧
作者：林鸿
朝代：明

乡园别后隔烽烟，此夕论交意惘然。雁引归心离海国，杯衔好月醉霜天。谋生自愧青云后，话旧多惊白发前。明日豫愁分手去，凭君慷慨看龙泉。
与黄一秀才辈雨夜浮亭小集忆郑二
作者：林鸿
朝代：明

香炧灯残意万重，与君共忆远游踪。
尺书不到经春雁，樽酒相逢话夜钟。
风动栎枝翻暗鹊，雨深沙井响鸣蛩。
自惭浅薄谁招隐，尚掩丘樊学卧龙。
与黄一秀才辈雨夜浮亭集宴忆郑二宣
作者：林鸿
朝代：明

香灺灯残意万重，与君共忆远游踪。尺书不到惊春雁，樽酒相逢话夜钟。风动栎枝翻暗鹊，雨深莎井响鸣蛩。自惭浅薄谁招隐，尚掩丘樊学卧龙。
中秋凌霄台玩月
作者：林鸿
朝代：明

福地邻三岛，朋簪盍二难。逢秋能作赋，见月即同看。地迥青天近，波澄碧海宽。流辉初熠熠，载魄正团团。桂影浮山殿，珠光射石栏。风来金气肃，河泻玉津寒。捣药深凭兔，吹箫或驾鸾。沾衣垂露叶，散步倚云峦。醉饮徒倾倒，神游极汗漫。自然超世累，何必上天坛。
临江仙·秋登平远台
作者：林鸿
朝代：明

身是金门簪笔吏，天教未老归来。秋风扶醉上层台。百年清梦醒，万里壮怀开。看取古人何事业，一抔黄土苍苔。閒身差健且衔杯。夕阳渔篴送，寒色雁书催。
为广上人赋归云山房
作者：林鸿
朝代：明

道山老禅七十馀，闭门不出祇园居。心将明月同清净，迹比閒云能卷舒。萧散浮云閒更閒，因风也或到人间。晴教海上千峰出，暝与天边一鹤还。归云寂寂山房暝，明月苍苍僧入定。禅心无着云无踪，一尘不染诸缘空。山中有僧人不闻，世上流俗徒纷纷。愿为松下小童子，閒与高僧扫白云。
为朱氏赋石潭轩
作者：林鸿
朝代：明

飞轩瞰古潭，潭色杳深翠。静渊如有容，混混百源会。秋临天影寒，夜漱月华碎。吾心若虚空，何物为蓬累。
为释东旭咏白莲
作者：林鸿
朝代：明

淡月瑶池夜，微风太华阴。翠翻擎露盖，玉冷坠波簪。一洗有为法，应全不染心。谁能招惠远，结社向东林。
为陈少府赋望云
作者：林鸿
朝代：明

高台临广逵，上抗浮云端。游子思亲闱，登之以遐观。亲闱不可见，白云阻河关。顾兹好爵縻，何当一承颜。登山山有岐，涉水河有湍。王事虽贤劳，敢辞陟岵难。青天何茫茫，大地亦盘盘。归袖欲奋飞，愿附鸿鹄翰。
久别王六博士
作者：林鸿
朝代：明

少年为侠客，晚节着儒衣。故里交游尽，天涯相见稀。汀花随桂棹，江月照金徽。独有南枝在，聊同鹊夜飞。
义象行
作者：林鸿
朝代：明

有象有象来天都，大江欲渡心趑趄。诱之既渡献天子，拜跪不与众象俱。象奴劝之拜，怒鼻触象奴。赐酒不肯饮，哺之亦不餔。屹然十日受饥渴，俛首垂泪愤且吁。天子命杀之，众官束手莫敢屠。侍卫传宣麾壮士，被甲各执丈二殳。象战久不克，兵捷象乃殂。忆昔君王每巡幸，象当法驾行天衢。珊瑚错落明月珠，被服美锦红氍毹。紫泥函封载玉玺，万乐争拥群龙趍。玉玺归沙漠，龙亦归鼎湖。所以老象心，南来誓死骨为枯。嗟尔食禄人，空负七尺躯。高高白玉堂，赫赫黄金符，伊昔轩冕今泥涂。嗟尔食禄人，不若饭豆刍。象何洁，尔何污。天子垂衣治万世，俾全象德行天诛。呜呼象兮古所无，呜呼象兮古所无。
九仙山楼观
作者：林鸿
朝代：明

仙山有楼观，虚爽轶浮埃。昔日九仙人，跨鲤兹山来。赤鲤去不返，仙人安在哉。空馀弹棋处，白石生苍苔。至今羽人居，往往闻风雷。檄雨古坛暝，礼星寒殿开。常闻至人言，内景融春台。群生若刍狗，大道如婴孩。飙车与天接，岂但登蓬莱。
九日登临
作者：林鸿
朝代：明

不到寺已久，入门篱菊开。山容带红叶，鸟迹遍苍苔。卧掩维摩室，吟登般若台。惭非陶靖节，谁送一樽来。
九日登絓月兰若忆郑二宣
作者：林鸿
朝代：明

微霜初下越王城，衰病逢秋也自轻。九日登临多纵醉，百年感慨独钟情。断蝉野寺黄花晚，远树江天白雁晴。却忆浮丘炎海上，懒题诗句寄同声。
九日登翠帘山
作者：林鸿
朝代：明

翠岭出天中，岧峣到半空。岁时陶令节，登眺楚人风。叶尽闻虚籁，天清见断鸿。别家沧海上，恋阙五云东。暂就囊萸饮，谁论戏马雄。醉乡可栖息，浑不记飘蓬。
书宗兄怀之信后
作者：林鸿
朝代：明

迁人西去逐秋风，万里云沙路不穷。遥忆清泠诸友伴，双流血泪望南鸿。
书寄郑二先辈
作者：林鸿
朝代：明

粤国佳人歌竹枝，吴航归客不胜悲。送君别后秦楼月，尤见清光似昔时。
书怀
作者：林鸿
朝代：明

绿萝吹雨暗青灯，门掩寒虫夜夜声。风景春来倍零落，向人衰柳更含情。
云林清隐
作者：林鸿
朝代：明

夙性抱高致，端居厌华簪。寻泉凿石壁，结宇依云林。经锄有时閒，班荆坐柽阴。清飙引长啸，白云劝孤斟。处默谢流俗，任真旷冲襟。惟应同调者，听我丘中琴。
五马承恩图
作者：林鸿
朝代：明

昨夜东风天上来，长安淑气绕蓬莱。新莺茝石千花里，君王宴乐云屏开。凤辇晴光耀云色，金羁玉络皆龙媒。五马由来群马亚，一一方瞳汗沟赭。承恩蚤立玉阶前，腾骧肯出神驹下。朝来紫气动龙墀，变化飞腾那得知。莫言天上风云起，自有房星贯紫微。
今日良宴会
作者：林鸿
朝代：明

今日良宴会，欢娱在须臾。念我平生友，日夕万里途。广筵罗雕馔，酣歌鸣玉壶。对之岂不乐，相见生嗟吁。勋业苟未树，绸缪将焉如。
会林南宫宅怀郑二
作者：林鸿
朝代：明

閒吟秋草思无穷，却喜亲朋此夜同。外史閒亭欢对酒，浮丘沧海暗惊蓬。疏砧候馆空江上，远火人家积雨中。别后深怀书信否，天涯愁绝送飞鸿。
元夕观灯之作
作者：林鸿
朝代：明

授历逢春正，张灯是此宵。雄藩誇乐事，大运属昌朝。锡酺千家醉，含哺万姓饶。兔轮开月驭，鳌极驾星桥。律转条风至，阳暄朔雪消。宛驹来騕袅，洛浦出妖娆。队合红尘暗，香焚紫雾飘。金莲燃蜡炬，玉树度云谣。醉态欺寒浅，欢情爱夜遥。愿言歌击壤，万寿祝唐尧。
冬夜与高五秀才馆林八员外宅
作者：林鸿
朝代：明

远别悠悠叹二难，多君留饮故情欢。
生涯祇合尊前醉，功业无劳镜里看。
落叶走阶风动晚，古梅临水月侵寒。
何因得似龙门叟，野艇终身一钓竿。
冬夜与高五秀才馆林八员外宅
作者：林鸿
朝代：明

远别悠悠叹二难，多君留饮故情欢。生涯秖合尊前醉，功业无劳镜里看。落叶走阶风动晚，古梅临水月侵寒。何因得似龙门叟，野艇终身一钓竿。
冬日同林秀才游衍真观
作者：林鸿
朝代：明

蓬岛烟霞合，琳宫日月开。洞阴常积雪，地古半藏苔。竹已成龙去，人因访鹤来。欲飞王令舄，且醉葛洪杯。果熟经时换，炊香待梦回。晴光偏悦鸟，腊色尚欺梅。意静寒泓水，心同槁木灰。凤笙如可学，吹月上瑶台。
凤凰台
作者：林鸿
朝代：明

昔人从此吹箫去，万古高台对水流。试看旧时明月影，夜深钟鼓五云秋。
出塞曲
作者：林鸿
朝代：明

壮游谁惮远，西北是临洮。骏马衔金勒，行人看宝刀。陇云吹曙暗，关月倚秋高。早赴防边垒，三军待六韬。从军呼延塞，勒马单于台。天地兵声合，关河秋色来。酬恩凭玉剑，致远见龙媒。旦夕边城上，喧喧笳鼓哀。玉关秋信早，未雪授征衣。王者应无敌，胡尘不敢飞。三河兵气盛，五道羽书稀。日晚笳声发，将军射猎归。单于秋近塞，骠骑远临边。吹角风沙动，扬旌日月悬。惊雕防猎箭，战马识烽烟。昨夜旄头黑，前军得右贤。骊马画弰弓，生为北塞雄。探兵千里外，捉骑万人中。虎帐秋悬月，龙旂暮飐风。归来领旌节，立在未央宫。大漠穷阴外，孤城苍莽间。星河秋近塞，雪雹夜沈山。戍久戎衣绽，时清列燧间。近闻游骑息，不敢问阳关。卫霍邀勋日，三河聚控弦。阵云寒压地，猎火远烧天。玉帐分旗直，金戈枕月眠。羽书飞报捷，天子在甘泉。十五蓟门行，能探黠虏情。潜兵秋度碛，牧马夜归营。苦雾沈旗影，飞霜湿鼓声。昨来承密诏，东筑受降城。烟尘起西北，驱马到长城。万古征人恨，秋风陇水声。雪埋金甲重，月照宝刀明。昨夜闻鸣雁，中原有弟兄。
出塞曲·其一
作者：林鸿
朝代：明

壮游谁惮远，西北是临洮。骏马衔金勒，行人看宝刀。陇云吹曙暗，关月倚秋高。早赴防边垒，三军待六韬。
出塞曲·其七
作者：林鸿
朝代：明

卫霍邀勋日，三河聚控弦。阵云寒压地，猎火远烧天。玉帐分旗直，金戈枕月眠。羽书飞报捷，天子在甘泉。
出塞曲·其三
作者：林鸿
朝代：明

玉关秋信早，未雪授征衣。王者应无敌，胡尘不敢飞。三河兵气盛，五道羽书稀。日晚笳声发，将军射猎归。
出塞曲·其九
作者：林鸿
朝代：明

烟尘起西北，驱马到长城。万古征人恨，秋风陇水声。雪埋金甲重，月照宝刀明。昨夜闻鸣雁，中原有弟兄。
出塞曲·其二
作者：林鸿
朝代：明

从军呼延塞，勒马单于台。天地兵声合，关河秋色来。酬恩凭玉剑，致远见龙媒。旦夕边城上，喧喧笳鼓哀。
出塞曲·其五
作者：林鸿
朝代：明

骊马画弰弓，生为北塞雄。探兵千里外，捉骑万人中。虎帐秋悬月，龙旂暮飐风。归来领旌节，立在未央宫。
出塞曲·其八
作者：林鸿
朝代：明

十五蓟门行，能探黠虏情。潜兵秋度碛，牧马夜归营。苦雾沈旗影，飞霜湿鼓声。昨来承密诏，东筑受降城。
出塞曲·其六
作者：林鸿
朝代：明

大漠穷阴外，孤城苍莽间。星河秋近塞，雪雹夜沈山。戍久戎衣绽，时清列燧间。近闻游骑息，不敢问阳关。
出塞曲·其四
作者：林鸿
朝代：明

单于秋近塞，骠骑远临边。吹角风沙动，扬旌日月悬。惊雕防猎箭，战马识烽烟。昨夜旄头黑，前军得右贤。
出塞曲（四首）
作者：林鸿
朝代：明

玉关秋信早，未雪授征衣。
王者应无敌，胡尘不敢飞。
三河兵气盛，五道羽书稀。
日晚笳声发，将军射猎归。¤
初出同黄少府宿采石
作者：林鸿
朝代：明

南宫拜疏许归休，芦荻沧江晚系舟。贳酒暂同牛渚咏，曳裾无复凤台游。海门白涌潮头急，烟岛红拖雨脚收。不用临流濯缨袂，此心从此不惊鸥。
初出秣陵赋得
作者：林鸿
朝代：明

生离死别已声吞，淮水东流万古冤。今夜石头城下月，何人把酒酹诗魂。岂料明时竟陆沈，终天不泯九泉心。归魂想逐天边月，夜夜清泠石上吟。
初出秣陵赋得·其一
作者：林鸿
朝代：明

生离死别已声吞，淮水东流万古冤。今夜石头城下月，何人把酒酹诗魂。
初出秣陵赋得·其二
作者：林鸿
朝代：明

岂料明时竟陆沈，终天不泯九泉心。归魂想逐天边月，夜夜清泠石上吟。
初秋送友人之冶城赋得把字
作者：林鸿
朝代：明

行人饮马秋城下，鲁酒千钟为君把。离亭正值雁惊寒，候馆仍逢雨侵夜。嗟予十年恒壮游，登高吊远无所忧。襟期脱略向知己，生事萧条随野鸥。南宫作吏归来久，富贵浮云我何有。三品宁论小隐资，百壶且醉平生酒。露岛烟汀岊水濆，风帆桂棹坐离分。题诗为寄渔樵友，惜别还看鸿雁群。
别王六博士
作者：林鸿
朝代：明

携手出东门，离怀不可论。人分残雨色，江转白云根。予亦辞家久，君因问故园。行当霜橘熟，几日醉朋樽。
别郑处士
作者：林鸿
朝代：明

参军趋幕府，上将远徵兵。征旆随春色，鸣桡杂海声。桐花城外晓，漳水雾中明。故吏如相问，毋烦道姓名。
别龙秀才
作者：林鸿
朝代：明

龙生不羁者，爱士能开襟。每醉玉壶酒，复为梁甫吟。访余镛水阳，又将归故林。秋风樽前别，落日川上心。四郊已萧条，千里无飞禽。离思苦难说，望远犹登临。
剑阁秋阴图
作者：林鸿
朝代：明

分野秦封尽，山川蜀国雄。堑江流地底，剑阁起天中。栈险崖频转，萝深月不通。飞扬惭白帝，开辟忆蚕丛。气候三秋异，猿声众壑同。栋云常碍日，岩树递呼风。客路随飞鸟，乡心挂落枫。兹非旷达士，应此泣途穷。
南浦绿波
作者：林鸿
朝代：明

溶溶漾漾际沙汀，烟树寒芜秘远青。万顷流光涵玉宇，一帆爽气动文星。飞禽浴鹭翻晴色，落蕊浮花送晚馨。明日相思来别处，徘徊照影怅伶仃。
又
作者：林鸿
朝代：明
体裁：七言绝句

剑化双龙跃夹津，闽南由此擅奇珍。千秋过客增凭吊，雨涨溪声说晋人。
双竹轩
作者：林鸿
朝代：明

开轩远山际，读书修竹阴。以兹岁寒枝，况此君子心。虽无万竿玉，庶比双南金。天风有时来，鸾凤相和吟。外直秉坚操，中虚含素襟。何当烟雨夕，梦绕湘江深。
口占
作者：林鸿
朝代：明

城上秋风起暮笳，灯前有客正思家。明朝九日须当醉，几度能同对菊花。江海年来已倦游，剑南偏喜故人留。对床今夜休听雨，一滴空阶一滴愁。
口占·其一
作者：林鸿
朝代：明

城上秋风起暮笳，灯前有客正思家。明朝九日须当醉，几度能同对菊花。
口占·其二
作者：林鸿
朝代：明

江海年来已倦游，剑南偏喜故人留。对床今夜休听雨，一滴空阶一滴愁。
古剑
作者：林鸿
朝代：明

欧冶何年百鍊成，深藏石匣隐丰城。终当化作神龙去，不逐群雄事战争。
吊屈原
作者：林鸿
朝代：明

汨罗东去水滔滔，吊古临流诵楚骚。千载独醒惟有子，古今醉死尽英豪。
吊黄祥
作者：林鸿
朝代：明

欲见高人不可期，空堂素幕泪先垂。游丝捲雨閒芳榭，杂蔓侵阶卧药篱。月冷秋波魂去远，云霾春冢魄来迟。芹边閒却时悬榻，无复清容见小池。
同倪十宿洽公房
作者：林鸿
朝代：明

一入维摩室，逢人宿鹤群。鸟惊春嶂月，花卧夜溪云。漱齿发清讽，焚香了梵文。泠然钟磬动，应得悟音闻。
同周孝廉夜宿郡庠有述
作者：林鸿
朝代：明

乞身共栖迟，聚首殊契阔。子卧清溪云，予弄沧海月。人生驹隙耳，岁月坐超忽。欣兹一樽酒，信此百忧辍。晤言不知疲，高歌清夜发。久要谅无违，保已终华发。
同周秀才玄与东白明远二上人期宿芝山不至
作者：林鸿
朝代：明

廛居厌纷扰，恒思宿阴岑。夙期道门友，共兹清夜吟。弹冠起新沐，微风披素襟。行行止空门，夕景倏已沉。不见云中僧，虚堂闭烟林。应物本无住，焉知来去心。良会既已暌，中情一何深。咏归值新月，聊复鸣吾琴。
同徐总戎登汴梁相国寺楼
作者：林鸿
朝代：明

杰阁千寻起，平原四望开。旅魂秋易断，乡思醉难裁。魏国空流水，梁园半野苔。登高能作赋，不独子云才。
同林秀才敏郑生烱游末山寺
作者：林鸿
朝代：明

野寺集秋色，门閒掩古苔。偶寻青草径，遥入白云来。山叶风自落，砌花寒始开。幽期重九日，即此醉陶杯。
同王六入西山寻白云僧
作者：林鸿
朝代：明

秋山晚苍苍，引兴白云际。方闻出谷钟，未返沿源骑。跻攀霁心目，始到三摩地。苔色阴际寒，松声静中细。空僧此岩栖，心寂迹如寄。经诵有时閒，了了见山翠。抱琴者谁子，夙性贪幽致。云卧复何为，冰弦写秋意。西峰倏含景，石榻又假寐。身寄孤鹤巢，梦如幽兰气。夜分气候白，隐隐月初至。阳涧澹空明，阴林破深邃。久怀缁锡邻，颇与云山契。章甫如可投，期君访灵异。
同王六博士宿烟霞观
作者：林鸿
朝代：明

昔人炼金鼎，此地馀还丹。至今风篁鸣，犹疑下笙鸾。出岭访灵异，投山宿天坛。一片月色古，千秋松影寒。醴泉为我酒，丹霞为我飧。都无世人梦，但伫风中翰。夫子苟有意，相期此投冠。到家兴未已，更取吾琴弹。
同诸生登絓月兰若
作者：林鸿
朝代：明

金人青莲宇，乃在白云里。久与名僧期，乘閒却来此。入门闻经梵，絓壁见巾履。落涧泉影红，侵廊藓花紫。海天正南豁，一望见千里。独树川上浮，孤烟岛边起。予生况多暇，所性乐山水。真赏非外求，冥心巢居子。
同郑二宣江上泛舟
作者：林鸿
朝代：明

载酒入江邑，酒多江正长。酣来散予缨，濯向春流香。东壁过疏雨，西崦残夕阳。猿禽相啸叫，云水共清苍。夕景更汎览，客程殊未央。鱼风苇上起，蚌月波中光。尝以事泮奂，永期名迹忘。乘槎予岂必，聊复咏沧浪。
同郑逸人宿西山寺
作者：林鸿
朝代：明

翠壁开西麓，金宫隐上方。云霞横鸟道，日月焕龙章。桂殿丹青古，松门草木苍。潭空窥鸟影，夜静识天香。梦里观生妄，閒中历劫长。千山孤磬雨，一径落梅霜。无复悲生事，莫如礼法王。谛闻龙象喻，初地入清凉。
同陈秀才登虎头岩
作者：林鸿
朝代：明

胜槩殊三岛，层阑敞八风。云霞开玉垒，日月绕珠宫。鸟道苍烟外，军城紫气中。山河襟带远，楼观画图雄。物候逢秋异，登攀与子同。忆家沧海阔，怀古霸图空。地暖初闻雁，江寒已落枫。振雷随急雨，野日截残虹。岁月空流水，飘零极转蓬。江湖归未就，徒此羡渔翁。
同黄贡士登清泠台玩月
作者：林鸿
朝代：明

山川收晚霁，暝色上高台。共是吟秋客，还同看月来。衣冠林薮逸，词赋柏梁才。山鬼惊联句，沙禽避洗杯。河低全拂树，露重稍滋苔。海上鲛人出，云中桂子开。乐游良夜剧，高兴昔人谐。归去金溪上，看云首重回。
君马黄
作者：林鸿
朝代：明

君马黄，我马苍，君马何蹀躞，我马何昂藏。同驰共逐掣电疾，羁金络玉目流光。与君意气两相得，日日追游洛阳陌。斗酒千金同倚楼，结交万乘招豪客。君与我同心，我与君同好。胶漆千年亦不分，许君生死期相保。寄谢纷纷世上儿，朝欢暮改何堪道。
吴航送郑二之海上
作者：林鸿
朝代：明

百年相见几悲欢，久客移家欲别难。海路云山天际断，县城春树雨中寒。已辞紫禁休鱼佩，未筑丹丘愧鹖冠。从此一杯分散后，啸台明月共谁看。
呈浦舍人源
作者：林鸿
朝代：明

无诸台下乍秋风，客舍逢君兴不穷。性僻共耽诗句险，愁多却仗酒杯空。平芜一骑经吴苑，积雨孤舟梦晋宫。明日又从江上别，曲阑愁倚送飞鸿。
和张考功春日早朝遇雪
作者：林鸿
朝代：明

今年春早觉春寒，紫禁朝回雪未乾。太液月低银兔湿，蓬莱天近玉龙蟠。吴盐色瑩差堪拟，郢曲才高欲和难。最喜风光先报柳，渐舒晴翠拂阑干。
和张考功春日早朝遇雪
作者：林鸿
朝代：明
体裁：七言律诗

今年春早觉春寒，紫禁朝回雪未乾。太液月低银兔湿，蓬莱天近玉龙蟠。吴盐色莹差堪拟，郢曲才高欲和难。最喜风光先报柳，渐舒晴翠拂阑干。
咏古墓
作者：林鸿
朝代：明

何代凄凉土一丘，蓬蒿马鬣几春秋。断碑无字埋青草，古径侵田绕碧流。山鸟似啼依枳棘，野烟如暝锁松楸。当年悬剑今何在，空使来人起暮愁。
咏得攀杨柳寄故人胡大
作者：林鸿
朝代：明

东风吹绿正依依，欲折长条愧别离。苏小门前人散后，霸陵桥上燕来时。飞花荡漾随征棹，乱叶飘飘泛酒旗。只恐化萍春又去，好将一曲寄相思。
咏怀
作者：林鸿
朝代：明

女螺江上送兰桡，长忆春纤折柳条。归梦不知江路远，夜深和月到红桥。骊歌声断玉人遥，孤馆寒灯伴寂寥。我有相思千点泪，夜深和雨滴红桥。残灯暗影别魂消，泪湿鲛人玉线绡。记得云娥相送处，淡烟斜月过红桥。素馨花发暗香飘，一朵斜簪近翠翘。宝马未归新月上，绿杨影里倚红桥。春衫初试淡红绡，宝凤搔头玉步摇。长记看灯三五夜，七香车子度红桥。溶溶春水漾琼瑶，两岸菰蒲长绿苗。几度踏青归去晚，却从灯火认红桥。一襟离恨暗魂消，閒却鸣鸾白玉箫。燕子不来春事晚，数株杨柳暗红桥。伤春雨泪湿鲛绡，别雁离鸿去影遥。流水落花多少恨，日斜无语立红桥。绮窗别后玉人遥，浓睡才醒酒未消。日午捲帘风力软，落花飞絮满红桥。三千客路动行镳，远别归来兴欲飘。秖恐凤楼人待久，玉鞭催马上红桥。玉阶深露滴芭蕉，独倚屏山望斗杓。为惜碧波明月色，凤头鞋子步红桥。云娥酷似董妖娆，每到春来恨未消。谁道蓬山天样远，画阑咫尺是红桥。
咏怀·其一
作者：林鸿
朝代：明

女螺江上送兰桡，长忆春纤折柳条。归梦不知江路远，夜深和月到红桥。
咏怀·其七
作者：林鸿
朝代：明

一襟离恨暗魂消，閒却鸣鸾白玉箫。燕子不来春事晚，数株杨柳暗红桥。
咏怀·其三
作者：林鸿
朝代：明

残灯暗影别魂消，泪湿鲛人玉线绡。记得云娥相送处，淡烟斜月过红桥。
咏怀·其九
作者：林鸿
朝代：明

绮窗别后玉人遥，浓睡才醒酒未消。日午捲帘风力软，落花飞絮满红桥。
咏怀·其二
作者：林鸿
朝代：明

骊歌声断玉人遥，孤馆寒灯伴寂寥。我有相思千点泪，夜深和雨滴红桥。
咏怀·其五
作者：林鸿
朝代：明

春衫初试淡红绡，宝凤搔头玉步摇。长记看灯三五夜，七香车子度红桥。
咏怀·其八
作者：林鸿
朝代：明

伤春雨泪湿鲛绡，别雁离鸿去影遥。流水落花多少恨，日斜无语立红桥。
咏怀·其六
作者：林鸿
朝代：明

溶溶春水漾琼瑶，两岸菰蒲长绿苗。几度踏青归去晚，却从灯火认红桥。
咏怀·其十
作者：林鸿
朝代：明

三千客路动行镳，远别归来兴欲飘。秖恐凤楼人待久，玉鞭催马上红桥。
咏怀·其十一
作者：林鸿
朝代：明

玉阶深露滴芭蕉，独倚屏山望斗杓。为惜碧波明月色，凤头鞋子步红桥。
咏怀·其十二
作者：林鸿
朝代：明

云娥酷似董妖娆，每到春来恨未消。谁道蓬山天样远，画阑咫尺是红桥。
咏怀·其四
作者：林鸿
朝代：明

素馨花发暗香飘，一朵斜簪近翠翘。宝马未归新月上，绿杨影里倚红桥。
咏斋中竹
作者：林鸿
朝代：明

托根临泮水，终异在林丘。色映疏帘雨，声传静院秋。裁冠龙箨润，制律凤柯修。散帙多閒日，能陪六逸游。
咏草
作者：林鸿
朝代：明

闭门春雨后，芳草上阶生。讵知严霜月，聊复一时荣。
咏雨竹
作者：林鸿
朝代：明

闭门对山雨，隐几咏琅玕。滴沥明珠碎，离披翠羽残。烟中看叶重，风里觉枝寒。湘女当年泪，于今岂未乾。
哭迭漳州
作者：林鸿
朝代：明

九原何茫茫，哭声回彼苍。含悲复含喜，身死名不死。夷哉清漳途，可驾睢阳轨。永激后来人，千秋作臣纪。
哭陈宪使
作者：林鸿
朝代：明

刈兰无馀芳，燬璧一成尘。汉法密如网，清波无修鳞。陈人有妫裔，秀出吴江滨。曰惟洪武初，奉檄始来闽。感彼古哲人，结交亦有因。芝兰既同臭，胶漆情愈亲。时从登高丘，怀古共酸辛。栖栖天地间，不得一日春。浩气久郁结，吐为五色云。遂使鬼神妒，坐此终殒身。才高名不扬，道存志不伸。生为众士怜，死为万鬼邻。汝母既已老，汝妻乃初嫔。汝魂归无家，汝子归贳坟。兄弟既徂远，朋友久且贫。九原深无穷，彼苍高不闻。衔哀欲有诉，吞声难具陈。千龄万祀后，有怀在斯文。
塞上逢故人
作者：林鸿
朝代：明

五陵携手罢，疋马各天涯。出塞难为客，逢君似到家。后期如梦寐，前路正风沙。只好长安陌，垂鞭醉落花。
塞下曲
作者：林鸿
朝代：明

交河冰是路，天山雪作花。举头犹汉月，没足已胡沙。远戍连烽火，严更起清笳。将军帐中卧，万马夜不哗。国耻犹未雪，壮士莫思家。宛马金作勒，壮士铁为衣。横行出塞门，日落黄埃飞。匈奴仓卒至，士卒被重围。战馀平野中，惟见空鞍归。家中白头母，犹自倚寒扉。
塞下曲·其一
作者：林鸿
朝代：明

交河冰是路，天山雪作花。举头犹汉月，没足已胡沙。远戍连烽火，严更起清笳。将军帐中卧，万马夜不哗。国耻犹未雪，壮士莫思家。
塞下曲·其二
作者：林鸿
朝代：明

宛马金作勒，壮士铁为衣。横行出塞门，日落黄埃飞。匈奴仓卒至，士卒被重围。战馀平野中，惟见空鞍归。家中白头母，犹自倚寒扉。
夏夜怀故人
作者：林鸿
朝代：明

空斋不寐夜初分，独坐凄然忆故人。山雾满庭空翠湿，石床当户月华新。竹窗把酒知何日，樵径携筇又几春。惟有别时芳草色，闭门相对碧如茵。
夏夜金溪泛舟
作者：林鸿
朝代：明

落日溪上昏，登舟泛中流。凉飙动林杪，天际行云收。月色望不极，水天共悠悠。叩舷发清声，谷响如唱酬。濯缨怀孺子，洗耳思巢由。谁能逝羊肠，感叹生百忧。明日期角巾，登高恣追游。
夏日与诸公至絓月兰若
作者：林鸿
朝代：明

翠微精舍薜萝垂，涧户阴阴暑不知。青草旧游苔满院，白莲新社雨侵池。题诗好是书蕉叶，招隐谁同赋桂枝。不向空门休物累，下方尘土欲何为。
夏日游幻住兰若
作者：林鸿
朝代：明

青山古城曲，溪水相萦纡。寻山避燠景，喜得金仙居。水石翳洞古，松萝覆窗虚。俯见藓痕积，遥知人迹疏。愿以青莲界，永期纷垢除。流咏发天籁，洗心清道书。迟迟至栖鸟，望月归吾庐。
夏日登宿云台有述寄霜月上人
作者：林鸿
朝代：明

投簪返初服，蹑屐谢纷扰。永言卧丘壑，庶以狎鱼鸟。兹台夙所憩，磴石出烟筱。况逢朋簪盍，燠景共临眺。前瞻极空阔，下瞰洞深窅。地古云木残，天长海山小。真僧此冥栖，宴坐阅昏晓。喻心青莲净，说法天花绕。愿闻微妙音，意泯万缘了。岂必东林人，相逢可同调。
夕阳
作者：林鸿
朝代：明

抹野衔山影欲收，光浮鸦背去悠悠。高城半落催鸣角，远浦初沈促系舟。几处闺中关绣户，何人江上倚朱楼。凄凉独有咸阳陌，芳草相连万古愁。
夕阳孤棹
作者：林鸿
朝代：明

梨叶青青春草齐，南天相送夕阳低。看云海国同谁醉，倚棹江亭又解携。畲米未收行客饮，蛮烟初散曙鸦啼。孤篷回首知何处，莫动哀吟易惨悽。
夜宿芙蓉峰
作者：林鸿
朝代：明

香刹瞰林丘，逢僧信宿留。风帘乘月卷，露簟犯凉收。宿鸟微喧曙，明河澹泻秋。一经空寂境，人世漫沈忧。
夜宿郡斋水亭呈林八博士
作者：林鸿
朝代：明

孤琴水亭夕，客至罢鸣弹。况有樽中醪，斟之罄情欢。濯足向清泚，披襟散尘烦。仰见海上月，兼之天籁寒。斋舍何萧条，蓬门若丘樊。深竹读书处，百虫鸣夜残。予怀良已舒，为君咏幽兰。
夜泊淮阴
作者：林鸿
朝代：明

泊舟淮水次，津树暗萧萧。远火明渔舫，长吟倚客箫。夜钟闻古寺，寒月照归潮。莫近啼猿处，愁多梦更遥。
夜酌邑庠留别
作者：林鸿
朝代：明

高梧絓朗月，密竹深寒烟。虚堂敞清夜，桂酌开华筵。论心机暂忘，念别情已悬。值此群动息，始知诗境玄。行当泛苍波，去矣阻山川。落叶拥戍垒，飞霜清海天。鸿燕有时还，倾盖知何年。愿持松柏操，永与金石坚。
夜饮王六博士宅留别
作者：林鸿
朝代：明

王乔能爱士，留客酌胡麻。予亦蓬蒿者，怜君意气赊。碧阶流月色，绿竹拂霜华。明日沧溟去，云帆挂海霞。
天王寺烟萝洞
作者：林鸿
朝代：明

寒岩精舍石林东，冉冉垂萝洞穴空。宴坐袈裟深杳霭，仙游环佩小崆峒。红泉雨过花皆落，翠筱云来月不通。扫石焚香频到此，定逢秦世采芝翁。
宋中送魏万之安西
作者：林鸿
朝代：明

梁苑微霜梨叶红，行人此日发关东。酒边怨别看长剑，马上惊心见断蓬。云散岳莲开泰华，月寒郊树隐新丰。穷秋亦有临边使，待尔题诗寄塞鸿。
宿云台燕集
作者：林鸿
朝代：明

海雨净炎歊，昏星换斗杓。天开青杳霭，帝返赤飘摇。历览龙宫迥，跻攀鸟道遥。碧筒通露饮，白雪度云谣。列岫疑看画，泠风讶奏箫。竹深凉气早，苔密露痕饶。祇树栖驯鸟，禅枝咽暝蜩。园红将下叶，海白欲归潮。北阙休通籍，东林喜见招。栖迟心石古，衰飒鬓蓬凋。失路孤生感，观空万虑消。漫游聊取醉，何必蹑洪乔。
宿云门寺
作者：林鸿
朝代：明

龙宫临水国，鸟道入烟萝。海旷知天尽，山空见月多。鹤归僧自老，松偃客重过。便欲依禅寂，尘缨可奈何。
宿淮浦寄司空文明
作者：林鸿
朝代：明

思君深夜百忧新，淮浦东头问去津。千里楚天初度雁，两河明月未归人。从风自叹成黄叶，临水空思采白蘋。知己飘零有如此，旧游那复洛阳春。
宿灵异上人房
作者：林鸿
朝代：明

青莲开梵宇，白社结诗坛。洞古留云宿，楼虚挂月看。洗杯泉影落，扫石竹光寒。莫怪栖迟久，朋簪念二难。
宿逆旅闻泉声
作者：林鸿
朝代：明

练瀑飞空作雨声，楼虚月白旅魂惊。相思不道无归梦，自是离人梦不成。
宿黄梅五祖寺
作者：林鸿
朝代：明

佛祖说法处，迥与诸天邻。珠宫历浩劫，桂殿馀真身。登攀访灵异，礼谒知宿因。地远泉石怪，人閒猿鸟驯。松杉覆窗户，湿竹清衣巾。花雨出深夜，天香来暮春。久知簪组妄，思与缁锡亲。所希慧灯影，为余照迷津。
寄三山旧游
作者：林鸿
朝代：明

自怜风月酷吟身，十载三山不负春。岂意凌霄台下路，看花饮酒属他人。
寄丘令
作者：林鸿
朝代：明

海国民俗古，清朝民物閒。况兹得良牧，理人弦诵间。吏散日已夕，云归鸟随还。高斋荫嘉树，横琴对远山。伊余安蹇劣，归休谢朝班。出处虽异途，云林近怡颜。兹焉仰高风，望望心所攀。
寄右讲经春日早朝
作者：林鸿
朝代：明

王气匆匆曙色开，钟声隐隐九天来。钟山半压金鳌上，淮水新从玉涧回。花拥千官瞻衮冕，雪消三殿隔蓬莱。小臣曾奏中和曲，散作阳春遍九垓。奉天宫殿五云间，旧是春官侍早班。大礼庆成严鹭序，长杨赋奏觐龙颜。风光渐报三眠柳，佳气长浮万岁山。身落江湖心魏阙，梦魂犹逐晓钟还。
寄右讲经春日早朝·其一
作者：林鸿
朝代：明

王气匆匆曙色开，钟声隐隐九天来。钟山半压金鳌上，淮水新从玉涧回。花拥千官瞻衮冕，雪消三殿隔蓬莱。小臣曾奏中和曲，散作阳春遍九垓。
寄右讲经春日早朝·其二
作者：林鸿
朝代：明

奉天宫殿五云间，旧是春官侍早班。大礼庆成严鹭序，长杨赋奏觐龙颜。风光渐报三眠柳，佳气长浮万岁山。身落江湖心魏阙，梦魂犹逐晓钟还。
寄周一秀才玄兼呈陈八处士炫
作者：林鸿
朝代：明

薛老峰前夜咏诗，若为离别思凄其。忝于词客推前辈，久约林僧恐后期。泽国未霜枫落早，山城上月鸟归迟。自惭浅薄非徐稚，赖有陈蕃是故知。
寄周生
作者：林鸿
朝代：明

生事萧条鸥鸟知，春来长忆看花时。秖今酒伴俱零落，说著高阳泪便垂。
寄周隐者
作者：林鸿
朝代：明

卜筑深依野鹿群，姓名何用世人闻。平生身外无馀物，只有秋山几片云。
寄建溪周校文
作者：林鸿
朝代：明

白发江湖上，雄文最数君。每怜金作赋，更道鹤为群。竹圃诸生颂，松门酒客分。离忧无处托，鱼雁几时闻。
寄林一和深字
作者：林鸿
朝代：明

雨馆张灯坐夜深，故人相对醉成吟。二毛易老惭看镜，四美难并愧盍簪。泽国晓霜催候雁，县城春树变鸣禽。贾生尚有长沙谪，此日无劳叹陆沈。
寄汪知己
作者：林鸿
朝代：明

客身飘泊类浮萍，尘世风波梦亦惊。千里青山违故邑，十年白发戍边城。王门献策今时宠，孔径看花旧日情。鱼雁不辞云海阔，谩劳尺牍慰平生。
寄王六博士
作者：林鸿
朝代：明

西镛城下旧迎逢，两地心期意万重。词客青山题藻句，逐臣沧海寄萍踪。忘情已觉看花懒，多病真成对酒慵。却忆西斋好明月，相思吟送暮天钟。
寄王六博士
作者：林鸿
朝代：明

閒歌与醉吟，谁识此时心。灯火秋堂静，星河夜漏深。怀人看玉剑，写咏拭瑶琴。直道原如此，宁论物议侵。
寄王六校文兼似吴二太守
作者：林鸿
朝代：明

京师三月春雪飞，雪后馀寒添着衣。曹官禄薄酒苦贵，一饮百钱恒不醉。忽然停杯忆乡里，美髯校文最知己。作诗断不让高岑，醉后狂吟狂欲死。有时忽得意，竟上金鸡山。弹琴酌酒送飞鸟，心比白云閒更閒。虎头岩前柳拖地，龙池溪上花满湾。醉归骑得将军马，城上乌栖门未关。白头太守别来久，别后还能相忆否。词赋终为纸上尘，功名不及杯中酒。芭蕉叶长近何如，前月人来不寄书。莫言闽海少飞雁，何事秦淮多鲤鱼。
寄菊圃都护
作者：林鸿
朝代：明

相识成何事，相思总是愁。文章空潦倒，岁月自淹留。剑洗清潭晓，琴抽野菊秋。皇舆开九域，白发好封侯。
寄萧四上舍
作者：林鸿
朝代：明

柳色千条过一春，相思两地正愁人。乍辞簪组成飘泊，甘向林泉学隐沦。锦字不来劳晓梦，玉琴无意染芳尘。飞花日日随流水，好把金樽到手频。
寄蔡殷
作者：林鸿
朝代：明

少年所性尚游侠，夜读古书朝射猎。相逢然诺重千金，性命由来轻一叶。自言濩落长如此，岂谓年光若流水。当时意气何足论，今日为儒人共鄙。以兹俯仰向时流，穷居古巷仍百忧。拘钤礼法坐桎梏，鞭挞童稚生仇雠。浮云世态我何有，宁甘落魄耽杯酒。闵子长怀汶上田，桓公谩赋湘潭柳。日夕长吟思故山，樊笼尚掩冲霄翰。知君怀抱亦如此，一为君歌行路难。
寄衣曲
作者：林鸿
朝代：明

汉月絓庭树，胡霜拂城楼。边人一夜寒，深闺始知秋。起来理征衣，纤手一何柔。双杵几不胜，寸心未能休。梧叶下淅淅，草蛩鸣幽幽。月明嗟慰意，风急复含愁。白露下兰心，兰心亦枯槁。妾家有高台，下见渔阳道。明发寄征人，三挹蘼芜草。
寄袁宪史
作者：林鸿
朝代：明

金风动林木，朱炎谢馀晖。新凉起羸疾，振我尘中衣。贫居满衰草，鸟雀绕庭飞。閒心本无营，看山忘渴饥。念兹素心人，于今宦情微。粤乡初摇落，沧江鲈正肥。晤言一携手，共息胸中机。
寄郑二宣
作者：林鸿
朝代：明

旅憩高吟送晓钟，深怀野客寄行踪。南登远道凭归雁，旧隐空山忆卧龙。萝桂同心愁独住，莺花异日兴偏慵。遥知别去多词赋，料得颠书也独攻。
寄陈八参军
作者：林鸿
朝代：明

忆昔读书融水阳，青山影里开茅堂。结交由来重意义，使酒或可轻侯王。谁言一旦风尘起，故里萧条半荆杞。立身自许致功名，报国谁能论生死。尔时正值胡尘昏，手携俘首悬辕门。春风走马绿杨道，落日臂鹰秋草原。功成期将书幕府，当路忌才弃如土。部曲营残杀气消，关山梦醒秋声苦。此来为儒逢太清，石田芜没荒春耕。当时冠盖半丘土，此日交情结弟兄。交游惟君年最高，每以连枝勖我曹。天边落日见孤雁，海上秋风吹二毛。剑水无情入海流，凭将双泪到炎州。愿为乡曲牧童子，与子高歌同饭牛。
寄高八逸人
作者：林鸿
朝代：明

离亭高唱久难酬，明月心期恋旧游。泛腊酒香频中圣，流年花发总关愁。山园浥露寒梨熟，水国迎霜晚稻收。自愧湮沈向城市，閒情惟有一登楼。
寄高逸人
作者：林鸿
朝代：明

千里怀君积梦中，南宫侍从忝余同。荒居懒病看花尽，旧事惊心向酒空。苑树月来依宿鸟，海天春去见飞鸿。悬知相望无由达，此会令人意不穷。
寄高逸人
作者：林鸿
朝代：明

君家别墅抗浮尘，曾共浮丘醉度春。花落更闻啼寺鸟，柳深或见渡江人。生涯不定如蓬断，会晤无期望月频。明日扁舟东海去，幽居欲与孟家邻。
寄高逸人
作者：林鸿
朝代：明

绿杨影里劝离杯，又见黄花故苑开。载酒忆游栖鹤寺，怀人独上钓龙台。雨昏别馆疏钟断，叶尽空江朔雁来。近得浮丘书信否，渴心吟望欲生埃。
寄高逸人漫士
作者：林鸿
朝代：明

独倚城南百尺阑，粤乡秋思浩漫漫。平台树色催残照，近郭砧声报早寒。云物正当摇落后，关河终念别离难。龙门别墅今宵月，谁与相同把酒看。
寄龙大潜效韦体
作者：林鸿
朝代：明

夙负偃蹇志，共怀林下心。谁言尘事縻，以兹旷幽寻。夏火方云始，索居念朋簪。薄携一樽酒，命驾来城南。湛湛晨河流，依依嘉树林。晤言有时閒，挥觞共鸣琴。久要或可冀，希哲信难任。君怀谅不乖，惠我瑶华音。
富春钓台
作者：林鸿
朝代：明

维舟富春渚，舒啸登崔嵬。不见羊裘人，空馀垂钓台。苔色石上古，秋声松际哀。清风犹可仰，落日满蒿莱。
寓秦淮寄冶城知己
作者：林鸿
朝代：明

萍踪无蒂数分携，海国羁魂易惨悽。千里归心逢腊尽，乱山残雪望乡迷。荒村落叶浑成雨，极浦寒潮亦到溪。遥想石桥梅发处，何由缩地一攀跻。
对菊咏
作者：林鸿
朝代：明

独对秋风感客怀，南山旧业半蒿莱。浮生想被微名绊，知得花前醉几回。泽下秋风五柳稀，葛巾强醉坐东篱。花间独照无青眼，今日相看似昔时。
对菊咏·其一
作者：林鸿
朝代：明

独对秋风感客怀，南山旧业半蒿莱。浮生想被微名绊，知得花前醉几回。
对菊咏·其二
作者：林鸿
朝代：明

泽下秋风五柳稀，葛巾强醉坐东篱。花间独照无青眼，今日相看似昔时。
寿胡逸人
作者：林鸿
朝代：明

碧榕深处锁烟霞，银烛华筵景物赊。石室天香闻杜若，玉缸春酒泛胡麻。暂输沧海心犹在，久着青囊发未华。从此自缘方外趣，不须勾漏问丹砂。
将之三华留别冶城知己
作者：林鸿
朝代：明

踯躅花开黄鸟吟，春城送别柳阴阴。故人共洒临岐泪，逐客空悬恋阙心。白发流年嗟落魄，青山归梦忆登临。金溪此去多乘兴，不似看花醉故林。
将之海上群公相饯至龙津
作者：林鸿
朝代：明

百尺云帆絓海霞，劳君相送到天涯。重来应恐清秋晚，落尽清泠桂子花。
将之镡城留别冶城诸彦
作者：林鸿
朝代：明

冬青花外雨霏霏，半湿征鞍半湿衣。此去孤舟无伴侣，空江惟有白鸥飞。十载吟秋卧翠微，三年宦薄日边归。玉华花鸟应相送，依旧闽南一布衣。知己相携欲别难，白波春草路漫漫。剑潭谁道无明月，不似清泠把酒看。荔子花开海雨晴，分㩦同下越王城。从来送别多愁怨，惟有青山忘却情。舟停桂棹骑停辕，落日江头酒一樽。谁道剑溪非远别，碧波青草总销魂。
将之镡城留别冶城诸彦·其一
作者：林鸿
朝代：明

冬青花外雨霏霏，半湿征鞍半湿衣。此去孤舟无伴侣，空江惟有白鸥飞。
将之镡城留别冶城诸彦·其三
作者：林鸿
朝代：明

知己相携欲别难，白波春草路漫漫。剑潭谁道无明月，不似清泠把酒看。
将之镡城留别冶城诸彦·其二
作者：林鸿
朝代：明

十载吟秋卧翠微，三年宦薄日边归。玉华花鸟应相送，依旧闽南一布衣。
将之镡城留别冶城诸彦·其五
作者：林鸿
朝代：明

舟停桂棹骑停辕，落日江头酒一樽。谁道剑溪非远别，碧波青草总销魂。
将之镡城留别冶城诸彦·其四
作者：林鸿
朝代：明

荔子花开海雨晴，分㩦同下越王城。从来送别多愁怨，惟有青山忘却情。
将之镡城留别冶城诸彦·其四
作者：林鸿
朝代：明
体裁：七言绝句

荔子花开海雨晴，分携同下越王城。从来送别多愁怨，惟有青山忘却情。
将归冶城留别陈八炫林六敏
作者：林鸿
朝代：明

南宫归后岁蹉跎，此日逢君奈别何。
野馆解鞍行客饭，寒山对酒故人歌。
蒹葭水国孤鸿度，橘柚霜林匹马过。
为报已无轩冕梦，清泠台下卧烟萝。
将归冶城留别陈八炫林六敏
作者：林鸿
朝代：明

南宫归后岁蹉跎，此日逢君奈别何。野馆解鞍行客饭，寒山对酒故人歌。蒹葭水国孤鸿度，橘柚霜林疋马过。为报已无轩冕梦，清泠台下卧烟萝。
尧阶
作者：林鸿
朝代：明

伊昔陶唐氏，垂衣贵无为。所存昏垫忧，焉知宫室卑。土阶一何陋，荒芜任茅茨。虽云三尺崇，足仞千载基。陟降趋四岳，摄升朝百揆。雍容揖让间，庶绩皆咸熙。彼昏琼其台，惟狂瑶其池。乱阶一以启，颠踬良在兹。吾闻大圣人，广居宅八陲。礼门既大辟，义路亦载驰。居处虽俭素，德业乃巍巍。勖哉后来人，可以为箴规。
山中即事
作者：林鸿
朝代：明

少年书剑愧蹉跎，旧业空山掩碧萝。看竹暂忘尘外事，逢人多向雪中过。乞归故国青霄远，卧病閒门白发多。别去若寻林处士，后时相望一高歌。
屴崱朝曦
作者：林鸿
朝代：明

天地有神气，屴崱东南青。高标穷碧落，连峰走沧溟。深探地无际，远见日初出。蜃气乍苍凉，龙光犹恍惚。始知至阳精，明明含中虚。沿旋缀阴魄，斡运乾坤枢。愿言吸晞景，庶以永年岁。手把扶桑枝，身骑六鳌背。兹焉对画图，飞梦绕屴崱。一笑天鸡鸣，晴窗已东白。
岁暮别友
作者：林鸿
朝代：明

笔砚相从又一年，今晨判袂各纷然。临岐不用嗟离别，明德相期贵勉旃。
岊江兰若送浦大归晋陵分得衣字
作者：林鸿
朝代：明

离亭征骑晓騑騑，正值关河朔雁飞。白发相看闽海别，青山遥送晋陵归。江城雨外莲峰出，野寺霜前柿叶稀。自愧忘情非上知，临歧唯有一沾衣。
岷峨秋晚
作者：林鸿
朝代：明

岷峨一千仞，秀色横清秋。云蟠陇蜀尽，水入巴江流。旭日海上来，苍苍树色浮。阳厓气已变，石林阴未收。疏凿有古迹，登临仍壮游。落日下层巅，怀哉神禹忧。
巫峡啼猿歌送丘少府归四明
作者：林鸿
朝代：明

巫山巫峡连三巴，猿啼三声客思家。停舟听之声未了，却过青枝犹袅袅。野人乍来锦官城，清秋满峡啼猿声。黄牛滩上怨枫落，白帝祠前哀月明。商声清冽羽声乱，倏忽东崖复西涧。久客闻之泪欲乾，壮夫听此魂亦断。故人归卧越山云，忆得啼猿歌送君。扁舟独宿剡溪夜，叫月三声谁共闻。
平林归牧
作者：林鸿
朝代：明

松林日入烟火生，风起时闻长笛声。灞头芳草无归路，骑向清溪沙上行。
张子纮画梅歌
作者：林鸿
朝代：明

人间百卉竞春晔，独有梅花穷晚节。严冬雪霰白皑皑，此花凌寒今始开。繁英澹蕊乍疏密，群仙佩玉纷瑶台。最怜横月出修竹，不分随风委绿苔。三星处士乘槎客，毫素天机写生色。兴来挥洒与时人，贵宦持钱求不得。千枝万朵宫苑腴，枯梢冷萼山泽癯。风流閒雅韵自别，照水横厓体总殊。妙墨移来茅屋里，半幅溪藤露春意。入户幽禽讶影斜，开门野衲疑香至。古来画者亦纷纷，今日闽南独数君。不用雪窗花满树，对兹亦可玩羲坟。
张生养愚轩
作者：林鸿
朝代：明

昔闻愚谷隐，今见踵高风。处世贵囊括，索居惟养蒙。衔杯山翠里，高枕水声中。古有逸民传，非君孰与同。
归冶城辱群公追饯至江心亭
作者：林鸿
朝代：明

梅风初熟布帆归，相送劳君到翠微。远树啼莺留客醉，高林深竹见僧稀。江心绝岛晴浮出，雨外孤云湿倦飞。野鸟白鸥如有待，想应知我拂朝衣。
徵书后呈冶城同志
作者：林鸿
朝代：明

青门初税驾，紫陌罢鸣珂。野兴看山尽，花时中酒过。同心难契阔，失路易蹉跎。又欲羁尘绶，幽期可奈何。
心逸斋
作者：林鸿
朝代：明

二五妙凝合，清明在吾躯。惟心万物灵，湛然抱中虚。知诱由外感，逐物情乃趍。以兹巧伪萌，营营实勤劬。若人志前修，作意惟圣谟。百体既顺正，天君日安舒。静处守仁宅，纡行由义途。希颜古有训，勖哉逢掖徒。
忆浮丘生
作者：林鸿
朝代：明

瘴海民风异，炎荒客路难。午深犹见雾，臈尽不知寒。蚌月开晴岛，蛇珠射暗滩。居夷虽可学，怀土泪阑干。
忆郑二宣时往交州
作者：林鸿
朝代：明

旅棹若乘空，春游近日东。遥怜沧海客，共是白头翁。雨霁鱼吹浪，天遥鹘借风。清泠台下路，樽酒几时同。
忆郑二宣时往交州
作者：林鸿
朝代：明

旬日阴霖结不开，穷居幽草乱侵阶。也知白发缘愁长，无那青山与愿乖。行阻看花携浊酒，卧闻啼鸟闭虚斋。比来况与浮丘别，一望南天一怆怀。
忆龙门高逸人
作者：林鸿
朝代：明

浮亭露饮玉樽空，千里心期此夕同。海路想经春草绿，越吟愁对夜灯红。他山花发莺啼后，别墅春归积雨中。圣代祇今无隐逸，不应多病卧孤蓬。
念奴娇·咏雁
作者：林鸿
朝代：明

登临送目，正木落衡皋，水寒湘渚。碧海青天三万里，望断惊弦弱羽。字写璇空，阵横紫塞，梦入黄芦雨。锦笺一劄，漫留别后愁语。空江水碧沙明，閒情谁与，共晚汀鸥鹭。二十五弦弹古恨，逐伴又还飞去。仙掌月明，长门灯暗，多少悲凉处。千秋哀怨，秖今犹绕筝柱。
念奴娇·留别
作者：林鸿
朝代：明
体裁：词

钟情太甚，人笑我，到老也无休歇。月露烟云多是恨，况与玉人离别。软语叮咛，柔情婉恋，镕尽肝肠铁。岐亭把盏，水流花谢时节。应念翠袖笼香，玉壶温酒，夜夜银屏月。蓄喜含嗔多少态，海岳誓盟都设。此去何之，碧云春树，蚤晚翠千叠。图将羁思，归来细与伊说。
怀南宫赵大叔度
作者：林鸿
朝代：明

悲歌对酒强成欢，三十穷经尚考槃。楚水逐臣空作赋，淮阴年少独登坛。青山官舍疏钟晚，黄鸟芜城暮雨寒。料得西镛多胜事，凌霄明月忆同看。
怀友人陈三源
作者：林鸿
朝代：明

浮云聚散几悲欢，久客怀归忆万安。门对西山朝气爽，城临东海暮潮寒。身随断雁兼秋远，梦入疏砧向夜阑。为问松萝旧游处，别来花月共谁看。
怀李郁
作者：林鸿
朝代：明

李君本是清狂者，十载畋渔向原野。梅生岂厌官位卑，闵子由来宦清寡。自言濩落可终身，谁知尺组能縻人。朋游失路各分散，妻孥寄食家仍贫。荒凉廨宇炎江表，椎髻山氓语如鸟。地隔三苗洞穴多，天连五岭人烟少。三年无书增我忧，忆君翻令怀旧游。开元寺里猿鸟暮，洞天岩前木叶秋。襟期相遇每如此，魂梦悠悠共千里。白发关山自月明，青山茅屋空流水。八月江南鸿雁飞，天边谁寄早秋诗。不如饮酒且安命，振翼云霄尚未迟。
怀林外史
作者：林鸿
朝代：明

骚人别去易蹉跎，门掩浮亭长薜萝。北阙才名嗟放逐，西镛亲友念经过。醉题候馆桐花早，归梦乡山夜雨多。料得登临多胜事，南州词赋复如何。
怀浦舍人长源
作者：林鸿
朝代：明

祖筵相送槿花时，江上逢春感别离。词客登临芳草变，乡山吟望尺书迟。莺声吴苑行人度，海色官船暝柳垂。最忆玉门听曙漏，思君閒夜益悽其。
怀黄玄
作者：林鸿
朝代：明

别去情何限，忧来泪满襟。人皆知点玉，孰与辩疑金。月照吴门树，霜飞建业砧。最怜诗社散，悽绝独长吟。
感秋
作者：林鸿
朝代：明

抚剑中夜起，气候何凄清。天高白露下，北斗当前楹。嗷嗷双飞鸿，随阳亦宵征。微禽尔何知，寒暑撄其情。始知玩物化，中复念吾生。三十志有立，一经尚无成。缅怀古哲人，信与大运并。道在无终始，时来暂衰荣。感叹不能寐，延首东方明。中夜有遐想，假寐登昆崙。飘飘列仙人，授以漆书文。玄凤振其羽，三芝吐灵根。文螭为我驾，赤豹为我蹲。觉来户牖虚，明月当前轩。服膺念古训，抱经究微言。中道诚可尚，荒谬何足论。大人秉乾德，精诚应纯刚。在天丽星日，在地为丘冈。六龙无停驭，大化何茫茫。喈喈玄圃凤，知时亦鸣阳。伏鼠忌灵曜，飞虫恶炎光。阴类各自私，至明庸何伤。太古号无事，其人如鹿麋。块然具中和，焉用礼乐为。三皇不同轨，五帝亦异治。练弦与明水，汲汲挽其漓。哇淫起郑卫，绵蕞纷秦仪。聋盲世耳目，真朴无复遗。大运暂衰歇，至理岂盈亏。雁行与鱼跃，谁用此道推。所以横渠翁，千古有馀悲。姬辙既东驭，群雄踰其防。夷气炽六合，阳精黯无光。壮哉东海君，歘起垂衣裳。霸图虽烨烨，王道终茫茫。麟经托南面，笔削严秋霜。至今千载下，共戴君为纲。阳精自东生，阴魄复西没。两曜无停机，万古一超忽。方平笑麻姑，绿鬓已成雪。谁识青青松，蟠根向溟渤。秋气悲万物，揽衣坐中庭。仰视明月光，俯闻候虫鸣。人生会有涯，欢乐当及时。荣期但长叹，墨子徒自悲。驱马被纨绮，雕盘割鲜肥。酒酣论意气，中心贵相知。终当委运去，得饮无复疑。至人不凝物，逍遥可延年。贪者乃徇名，冠盖卧丘樊。怀璧雠匹夫，深藏贵若渊。邦家覆佞口，仲尼欲无言。始终互相竭，盈亏每旋沿。默观一元运，至理犹张弦。威凤志八表，鸷鸟思远击。志士徇苦节，秉心犹铁石。黔谷恤齐饥，饿者嗟辍食。朝歌墨回车，胜母曾不入。悲哉表旌日，行矣申屠狄。世无成子高，畴能掩真迹。君位曰大宝，惟圣能矜持。彼狂乱其经，纵欲日沦迷。夏桀坠禹服，商受倾汤基。蹙国向沉湎，投身殒蛾眉。祸福共倚伏，理乱亦相因。下民尚有严，皇天本无亲。姬文掩枯骼，四海咸称臣。季世尚游侠，使气凌诸侯。就死轻一芥，含恩重山丘。荆卿触秦怒，渐离重燕忧。小节若可尚，大义非良筹。嗟哉黄金台，千古令人愁。朝登北邙坂，墟墓何累累。怀哉泉下人，恻然我心悲。往若不可复，来者每如斯。膏火煎万族，纷纷竞刀锥。生存华屋居，死与草木萎。愚智同土壤，英灵竟何知。所赖贤哲士，千龄名不隳。大块覆群迷，畴能会其妙。狂夫每如醉，至人独先觉。草木养气体，金石驻精魂。多岐但驱车，孰踵玄玄门。汉武志三岛，秦皇穷八垠。焉知淡泊水，可沃灵台焚。大化有培覆，贫穷固其常。奈何东邻子，索居多慨慷。在桁无悬衣，晨飧旷储粮。饥寒不自保，妻子安得将。投杖出门去，仰逐浮云翔。周流极四海，组练归故乡。寄语寰中士，空乏庸何伤。四时互相竭，两曜无停轴。夏炎方满盈，秋气忽已肃。空闺有佳人，十载常独宿。中心岂不贞，处闇谁见烛。愿为明月珠，流光照君屋。空谷有隐士，服食常不周。藿羹笑钟鼎，裋褐轻王侯。樵渔有时閒，但与麋鹿游。持身岂不隘，安命固无忧。我愿见其人，欲往道无由。迷途谅未远，反策营吾丘。圣人处忧患，微言在明夷。世人昧独处，悔吝相与期。君看文毛豹，隐雾南山陲。寄言狂驰子，曷用此道推。圣人立名教，朋友居人伦。异体相谋合，惟德可为邻。何如便佞子，婉娈来相亲。昔为金与兰，中道若参辰。投以明月珠，按剑反见嗔。对面隔山岳，欲达路无因。数疏既有戒，昌言迹非真。惟应管鲍交，此道恒自信。圣哲尚中道，大哉美随时。出处虽殊途，久速与运期。莘野方释耒，九五以为师。西山去不返，殷士宁食薇。鸿鹄横九霄，鹪鹩安一枝。物类同如此，子心何所疑。
感秋·其一
作者：林鸿
朝代：明

抚剑中夜起，气候何凄清。天高白露下，北斗当前楹。嗷嗷双飞鸿，随阳亦宵征。微禽尔何知，寒暑撄其情。始知玩物化，中复念吾生。三十志有立，一经尚无成。缅怀古哲人，信与大运并。道在无终始，时来暂衰荣。感叹不能寐，延首东方明。
感秋·其七
作者：林鸿
朝代：明

秋气悲万物，揽衣坐中庭。仰视明月光，俯闻候虫鸣。人生会有涯，欢乐当及时。荣期但长叹，墨子徒自悲。驱马被纨绮，雕盘割鲜肥。酒酣论意气，中心贵相知。终当委运去，得饮无复疑。
感秋·其三
作者：林鸿
朝代：明

大人秉乾德，精诚应纯刚。在天丽星日，在地为丘冈。六龙无停驭，大化何茫茫。喈喈玄圃凤，知时亦鸣阳。伏鼠忌灵曜，飞虫恶炎光。阴类各自私，至明庸何伤。
感秋·其九
作者：林鸿
朝代：明

威凤志八表，鸷鸟思远击。志士徇苦节，秉心犹铁石。黔谷恤齐饥，饿者嗟辍食。朝歌墨回车，胜母曾不入。悲哉表旌日，行矣申屠狄。世无成子高，畴能掩真迹。
感秋·其二
作者：林鸿
朝代：明

中夜有遐想，假寐登昆崙。飘飘列仙人，授以漆书文。玄凤振其羽，三芝吐灵根。文螭为我驾，赤豹为我蹲。觉来户牖虚，明月当前轩。服膺念古训，抱经究微言。中道诚可尚，荒谬何足论。
感秋·其五
作者：林鸿
朝代：明

姬辙既东驭，群雄踰其防。夷气炽六合，阳精黯无光。壮哉东海君，歘起垂衣裳。霸图虽烨烨，王道终茫茫。麟经托南面，笔削严秋霜。至今千载下，共戴君为纲。
感秋·其八
作者：林鸿
朝代：明

至人不凝物，逍遥可延年。贪者乃徇名，冠盖卧丘樊。怀璧雠匹夫，深藏贵若渊。邦家覆佞口，仲尼欲无言。始终互相竭，盈亏每旋沿。默观一元运，至理犹张弦。
感秋·其六
作者：林鸿
朝代：明

阳精自东生，阴魄复西没。两曜无停机，万古一超忽。方平笑麻姑，绿鬓已成雪。谁识青青松，蟠根向溟渤。
感秋·其十
作者：林鸿
朝代：明

君位曰大宝，惟圣能矜持。彼狂乱其经，纵欲日沦迷。夏桀坠禹服，商受倾汤基。蹙国向沉湎，投身殒蛾眉。祸福共倚伏，理乱亦相因。下民尚有严，皇天本无亲。姬文掩枯骼，四海咸称臣。
感秋·其十一
作者：林鸿
朝代：明

季世尚游侠，使气凌诸侯。就死轻一芥，含恩重山丘。荆卿触秦怒，渐离重燕忧。小节若可尚，大义非良筹。嗟哉黄金台，千古令人愁。
感秋·其十七
作者：林鸿
朝代：明

圣人处忧患，微言在明夷。世人昧独处，悔吝相与期。君看文毛豹，隐雾南山陲。寄言狂驰子，曷用此道推。
感秋·其十三
作者：林鸿
朝代：明

大块覆群迷，畴能会其妙。狂夫每如醉，至人独先觉。草木养气体，金石驻精魂。多岐但驱车，孰踵玄玄门。汉武志三岛，秦皇穷八垠。焉知淡泊水，可沃灵台焚。
感秋·其十九
作者：林鸿
朝代：明

圣哲尚中道，大哉美随时。出处虽殊途，久速与运期。莘野方释耒，九五以为师。西山去不返，殷士宁食薇。鸿鹄横九霄，鹪鹩安一枝。物类同如此，子心何所疑。
感秋·其十二
作者：林鸿
朝代：明

朝登北邙坂，墟墓何累累。怀哉泉下人，恻然我心悲。往若不可复，来者每如斯。膏火煎万族，纷纷竞刀锥。生存华屋居，死与草木萎。愚智同土壤，英灵竟何知。所赖贤哲士，千龄名不隳。
感秋·其十五
作者：林鸿
朝代：明

四时互相竭，两曜无停轴。夏炎方满盈，秋气忽已肃。空闺有佳人，十载常独宿。中心岂不贞，处闇谁见烛。愿为明月珠，流光照君屋。
感秋·其十八
作者：林鸿
朝代：明

圣人立名教，朋友居人伦。异体相谋合，惟德可为邻。何如便佞子，婉娈来相亲。昔为金与兰，中道若参辰。投以明月珠，按剑反见嗔。对面隔山岳，欲达路无因。数疏既有戒，昌言迹非真。惟应管鲍交，此道恒自信。
感秋·其十六
作者：林鸿
朝代：明

空谷有隐士，服食常不周。藿羹笑钟鼎，裋褐轻王侯。樵渔有时閒，但与麋鹿游。持身岂不隘，安命固无忧。我愿见其人，欲往道无由。迷途谅未远，反策营吾丘。
感秋·其十四
作者：林鸿
朝代：明

大化有培覆，贫穷固其常。奈何东邻子，索居多慨慷。在桁无悬衣，晨飧旷储粮。饥寒不自保，妻子安得将。投杖出门去，仰逐浮云翔。周流极四海，组练归故乡。寄语寰中士，空乏庸何伤。
感秋·其四
作者：林鸿
朝代：明

太古号无事，其人如鹿麋。块然具中和，焉用礼乐为。三皇不同轨，五帝亦异治。练弦与明水，汲汲挽其漓。哇淫起郑卫，绵蕞纷秦仪。聋盲世耳目，真朴无复遗。大运暂衰歇，至理岂盈亏。雁行与鱼跃，谁用此道推。所以横渠翁，千古有馀悲。
拟古
作者：林鸿
朝代：明

北辰何巍巍，居为众星宗。玄冬杓在北，青阳乃旋东。七曜潜斡运，四时自成功。静观造化机，毋乃君道同。神龙潜深渊，不在尺水池。飞凤将铩羽，亦择梧桐枝。玉以贞自珍，兰以幽见奇。君子莫屈身，身屈道乃卑。迢迢洛阳城，雉堞何逶迤。上有天子宫，下列公侯居。外厩鸣騕袅，中馈进鲜肥。身无浣濯服，路有馀粱脂。巍巍金马门，云是上天梯。仕宦有捷径，请托无虚时。布衣谒公家，言拙气亦卑。丈夫无所求，守道宁食薇。倦仆秣我马，驾言将驱驰。戚戚感路人，问我去何之。答云商山路，幽谷多紫芝。乐与素心人，采掇疗朝饥。路人听斯言，挥泪持我归。举手谢之去，吾驾不可违。翩翩双白鹤，久在樊笼中。刷毛向朝日，举翅伤秋风。虽蒙惠养恩，自比鸡鹜同。叹息此珍禽，默默伤余衷。放之烟霞表，饮啄讵见踪。秋月何皎皎，素魄流虚堂。揽衣步清影，玉露生凄凉。感之独徘徊，惊波疾流光。虽无景公泪，恻恻还堪伤。世路多榛棘，人心竞羊肠。得酒且须倾，毋令空鬓霜。千金买骏骨，宁与驽骀同。乃知陶潜翁，避俗甘固穷。纵酒爱五柳，折腰若为容。葛巾漉春酿，庭柯响青璁。怡然日为乐，自视村野农。而我颇疏散，失身尘网中。翘首企高步，遥遥安可从。
拟古·其一
作者：林鸿
朝代：明

北辰何巍巍，居为众星宗。玄冬杓在北，青阳乃旋东。七曜潜斡运，四时自成功。静观造化机，毋乃君道同。
拟古·其七
作者：林鸿
朝代：明

千金买骏骨，宁与驽骀同。乃知陶潜翁，避俗甘固穷。纵酒爱五柳，折腰若为容。葛巾漉春酿，庭柯响青璁。怡然日为乐，自视村野农。而我颇疏散，失身尘网中。翘首企高步，遥遥安可从。
拟古·其三
作者：林鸿
朝代：明

迢迢洛阳城，雉堞何逶迤。上有天子宫，下列公侯居。外厩鸣騕袅，中馈进鲜肥。身无浣濯服，路有馀粱脂。巍巍金马门，云是上天梯。仕宦有捷径，请托无虚时。布衣谒公家，言拙气亦卑。丈夫无所求，守道宁食薇。
拟古·其二
作者：林鸿
朝代：明

神龙潜深渊，不在尺水池。飞凤将铩羽，亦择梧桐枝。玉以贞自珍，兰以幽见奇。君子莫屈身，身屈道乃卑。
拟古·其五
作者：林鸿
朝代：明

翩翩双白鹤，久在樊笼中。刷毛向朝日，举翅伤秋风。虽蒙惠养恩，自比鸡鹜同。叹息此珍禽，默默伤余衷。放之烟霞表，饮啄讵见踪。
拟古·其六
作者：林鸿
朝代：明

秋月何皎皎，素魄流虚堂。揽衣步清影，玉露生凄凉。感之独徘徊，惊波疾流光。虽无景公泪，恻恻还堪伤。世路多榛棘，人心竞羊肠。得酒且须倾，毋令空鬓霜。
拟古·其四
作者：林鸿
朝代：明

倦仆秣我马，驾言将驱驰。戚戚感路人，问我去何之。答云商山路，幽谷多紫芝。乐与素心人，采掇疗朝饥。路人听斯言，挥泪持我归。举手谢之去，吾驾不可违。
拟唐太和公主和番
作者：林鸿
朝代：明

粉泪辞丹禁，红颜冒虏尘。南天惟有月，北地更无春。笳鼓凝芳梦，轩裾掩翠颦。年年桃李月，凄绝旧宫人。
拟李翰林宫中行乐
作者：林鸿
朝代：明

柳色浮金殿，花香近玉楼。娇莺闻茝石，语燕傍瀛洲。旭日明仙仗，香车映御沟。笙歌何处响，还向未央游。
拟李谪仙秋日登扬州西灵塔
作者：林鸿
朝代：明

三天分绝顶，一气破层标。夜月侵牛斗，秋河界鹊桥。潮声云海近，阙影帝城遥。滉漾珠光动，空濛瑞气饶。长风如可借，九万欲扶摇。
拟王维登裴秀才迪小台
作者：林鸿
朝代：明

高台一登眺，满目白云深。况与林间士，俱閒物外心。岚光当几席，秋色上衣襟。更待今宵月，与君同啸吟。
指佞草
作者：林鸿
朝代：明

元气殊万类，惟人最通明。夫何此灵草，亦识谗谀情。扬扬吐奇芬，毋乃太微精。孤根宁独立，不与凡卉并。宵衣朝百辟，丹陛秋风生。奸回既屏迹，利口亦潜形。周禾徒同颖，汉芝空九茎。虽能誇美瑞，曷足资治平。寄言持斧者，可与同令名。
挽沙阳朱氏
作者：林鸿
朝代：明

青楼十二敞银屏，长记生前几醉醒。今日重来人不见，七峰犹似黛眉青。珠沉玉殒两茫茫，十里溪流与恨长。依旧春山花似绮，不知何处瘗兰香。二十年来一梦归，楚台秦馆事应非。春魂想化西园蝶，犹向碧桃花下飞。绿杨两叶想眉颦，谁写新诗咏性真。一自朱楼人去后，莺花不似旧时春。玉露幽兰忆泪泫，殡宫幽暗夜如年。空馀旧日香奁句，一度悲吟一怅然。青鸾影断杳难回，暝掩红颜向夜台。可惜玉楼空鹊镜，也随罗绮葬寒灰。舞袖何年化作云，玉箫声断凤离群。春风似惜泉宫恨，片片吹花落古坟。兰销桂蠹雨初晴，寂寂泉宫夜不明。闻说七峰山下水，至今流恨也吞声。柳台花榭寄尘踪，名籍蓬莱第几宫。晚出人间风露表，佩声夜夜响瑶空。
挽沙阳朱氏·其一
作者：林鸿
朝代：明

青楼十二敞银屏，长记生前几醉醒。今日重来人不见，七峰犹似黛眉青。
挽沙阳朱氏·其七
作者：林鸿
朝代：明

舞袖何年化作云，玉箫声断凤离群。春风似惜泉宫恨，片片吹花落古坟。
挽沙阳朱氏·其三
作者：林鸿
朝代：明

二十年来一梦归，楚台秦馆事应非。春魂想化西园蝶，犹向碧桃花下飞。
挽沙阳朱氏·其九
作者：林鸿
朝代：明

柳台花榭寄尘踪，名籍蓬莱第几宫。晚出人间风露表，佩声夜夜响瑶空。
挽沙阳朱氏·其二
作者：林鸿
朝代：明

珠沉玉殒两茫茫，十里溪流与恨长。依旧春山花似绮，不知何处瘗兰香。
挽沙阳朱氏·其五
作者：林鸿
朝代：明

玉露幽兰忆泪泫，殡宫幽暗夜如年。空馀旧日香奁句，一度悲吟一怅然。
挽沙阳朱氏·其八
作者：林鸿
朝代：明

兰销桂蠹雨初晴，寂寂泉宫夜不明。闻说七峰山下水，至今流恨也吞声。
挽沙阳朱氏·其六
作者：林鸿
朝代：明

青鸾影断杳难回，暝掩红颜向夜台。可惜玉楼空鹊镜，也随罗绮葬寒灰。
挽沙阳朱氏·其四
作者：林鸿
朝代：明

绿杨两叶想眉颦，谁写新诗咏性真。一自朱楼人去后，莺花不似旧时春。
挽理上人
作者：林鸿
朝代：明

只履归何处，怀师泪满襟。浮云生灭性，明月去来心。阅世真如梦，安禅不废吟。留衣分法侣，写偈别朋簪。雨藓侵行迹，风泉想梵音。一灯寒竹暝，双树落花深。塔闭虫粘户，巢空鹤避林。历峰山下路，从此罢登临。
挽红桥
作者：林鸿
朝代：明

柔肠百结泪悬河，瘗玉埋香可奈何。明月也知留佩玦，晓峰长想画青蛾。仙魂已逐梨园梦，人世空传薤露歌。自是忘情惟上知，此生长抱怨情多。
挽胡延平
作者：林鸿
朝代：明

位列诸侯重，身将砥柱摧。文章馀谏草，德望罢盐梅。赤子天空吁，黄堂昼不开。月寒蒿里闭，溪古剑光埋。执绋诸生恸，招魂五马回。谁镌镡水石，一写岘山哀。
摸鱼儿
作者：林鸿
朝代：明

记虹桥、少年游冶，无限雨情云绪。金鞍几度归来晚，香靥笑迎朱户。肠断处，是半醉微醒，灯暗宵深语。闲愁几许！恰一似吴蚕，茧缠丝裹，撩乱万千缕。别离易，淡月乱鸦啼曙，泪痕红袖沾污。深怀遥想何年了，空寄锦囊佳句。春欲去，恨不把长绳，系日留春住。相思最苦！纵说不销魂，衷肠铁石，涕泗也如雨。
摸鱼儿
作者：林鸿
朝代：明
体裁：词

记虹桥、少年游冶，无限雨情云绪。金鞍几度归来晚，香靥笑迎朱户。肠断处，是半醉微醒，灯暗宵深语。闲愁几许！恰一似吴蚕，茧缠丝裹，撩乱万千缕。别离易，澹月乱鸦啼曙，泪痕红袖沾污。深怀遥想何年了，空寄锦囊佳句。春欲去，恨不把长绳，系日留春住。相思最苦！纵说不销魂，衷肠铁石，涕泗也如雨。
放归言志
作者：林鸿
朝代：明

君门乞得此身閒，野树烟江一棹还。收拾旧时诗酒伴，远寻僧舍入秋山。
斋中晓起
作者：林鸿
朝代：明

飏飏城鸦散，鼕鼕戍鼓绝。空庭寂无人，衣上有残月。清池盥漱罢，高韵风中发。爽气山前来，吾襟抱冰雪。
斩蛇剑
作者：林鸿
朝代：明

秦氛炽天地，大泽蟠蜿蜒。潜龙厄初九，鹿迹方茫然。千里送徒人，三杯拂龙泉。紫剑混赤精，红光吐青莲。壮哉三尺锋，可以摧金天。粉首明月中，饮血秋风前。素灵何嗷嗷，老泪翻蛟涎。芒砀起风云，咸阳若浮烟。挥洒六合清，提挈神气完。始知百鍊钢，永与金刀坚。
新秋浮亭夜集分韵得摧字
作者：林鸿
朝代：明

海国新凉一雁来，衣冠高会壮怀开。浮亭夜月樽前满，古树秋声笛里哀。白发朋游嗟落魄，青山故业怨低摧。灯残酒醒还成别，刻漏应愁晓箭催。
方节妇诗
作者：林鸿
朝代：明

北堂树萱草，我忧终不谖。念彼结发人，溘与朝露先。眷言在诸孤，曷敢同下泉。昔看俎豆嬉，今见弱冠年。慨贤夏侯传，永歌柏舟篇。怀哉古人心，白首敢自怜。
无诸钓龙台怀古三首
作者：林鸿
朝代：明

无诸昔建国，赤土疏王封。筑台青冥上，垂钓沧江龙。乘龙去不返，千载如飞蓬。只今荒台上，寂历多遗踪。我有太古怀，来吟江上峰。天青海气灭，地古寒烟浓。潭水绿万丈，秋岑碧千重。登临未能已，落日催孤钟。瓯闽古夷服，无诸汉英雄。秦鹿既已死，却辞隆准翁。组练照海色，旌旗来故宫。赫矣茅土业，大哉开辟功。事往沧海变，龙飞霸图空。昔日钓龙台，空馀江水中。桂殿苔色古，空陵云气红。朝夕卷寒潮，隐隐闻雷风。登临毕馀景，感叹无终穷。无诸东海上，有国在秦先。一朝逐秦鹿，戈甲相勾连。高才已得志，论封亦徒然。归来筑高台，投竿钓蜿蜒。屠龙雄按剑，拂拭沧洲烟。英风振海岳，古月经蛮天。昔人不可见，踪迹复堪怜。閒来弄秋水，渔情蔼清川。云高碧海净，日落千山妍。莞歌古台上，醉向酒家眠。
无诸钓龙台怀古三首·其一
作者：林鸿
朝代：明

无诸昔建国，赤土疏王封。筑台青冥上，垂钓沧江龙。乘龙去不返，千载如飞蓬。只今荒台上，寂历多遗踪。我有太古怀，来吟江上峰。天青海气灭，地古寒烟浓。潭水绿万丈，秋岑碧千重。登临未能已，落日催孤钟。
无诸钓龙台怀古三首·其三
作者：林鸿
朝代：明

无诸东海上，有国在秦先。一朝逐秦鹿，戈甲相勾连。高才已得志，论封亦徒然。归来筑高台，投竿钓蜿蜒。屠龙雄按剑，拂拭沧洲烟。英风振海岳，古月经蛮天。昔人不可见，踪迹复堪怜。閒来弄秋水，渔情蔼清川。云高碧海净，日落千山妍。莞歌古台上，醉向酒家眠。
无诸钓龙台怀古三首·其二
作者：林鸿
朝代：明

瓯闽古夷服，无诸汉英雄。秦鹿既已死，却辞隆准翁。组练照海色，旌旗来故宫。赫矣茅土业，大哉开辟功。事往沧海变，龙飞霸图空。昔日钓龙台，空馀江水中。桂殿苔色古，空陵云气红。朝夕卷寒潮，隐隐闻雷风。登临毕馀景，感叹无终穷。
早春江上逢兵曹
作者：林鸿
朝代：明

望君江浦草离离，马上相逢泪欲垂。赋就张衡虽不乐，途穷阮籍复何之。山含碧树莺啼早，雨散江亭客去迟。暂醉一杯乘兴地，风流莫道昔年时。
早朝
作者：林鸿
朝代：明

紫禁初开月欲低，千官待漏午门西。玉阶柳色侵朱阁，宝帐香车过御堤。仙仗日临花气动，鹓班风急佩声齐。天颜有喜朝回晚，散步花边路欲迷。
早秋有述寄林八先辈
作者：林鸿
朝代：明

泽国风雨后，贫居离索情。乱蛩鸣曙井，一叶落秋城。薤簟邀凉早，荷衣却暑轻。清泠台下路，携手几时行。
春夜玄默处士燕集得满字
作者：林鸿
朝代：明

三月六日天微和，博士水亭乘醉过。主人解衣即沽酒，外史扣壶能啸歌。歌残夜久星移换，新月苍苍捲罗幔。万事空嗟白发新，一壶共对清尊满。子有园林东海浔，十载校书甘陆沈。平生独抱饮水节，有时或赋还山吟。高斋宴坐探玄默，时辈狂驰交不得。自分绨袍比草青，直将富贵轻云白。予本南宫淡荡人，与君交谊最相亲。相逢且尽杯中物，遥忆风流席上珍。
春日同诸生野饮效陶体
作者：林鸿
朝代：明

始春风日嘉，出门竟何之。所欣携诸生，驾言陟嵚崎。谷风已嘘萌，好鸟亦鸣枝。蔬果属时新，有醪已载卮。中觞发意气，列坐各言诗。悠悠天壤间，斯乐希浴沂。
春日宝峰兰若游集得房字
作者：林鸿
朝代：明

化城钟动曙苍苍，野服乘春到上方。一犬卧园芳草暖，乱禽啼树石楠香。珠林对酒朋簪盍，宝地看花色相忘。欲向寰中除苦恼，无过依止赞公房。
春日宴林氏园亭
作者：林鸿
朝代：明

故人邀客处，别墅带林塘。身外名堪避，樽前迹暂忘。鸟飞潭树暖，花落野泉香。乘兴留题去，西崦挂夕阳。
春日游东苑应制
作者：林鸿
朝代：明

长乐钟鸣玉殿开，千官步辇出蓬莱。已教旭日催龙驭，更借春流泛羽杯。堤柳欲眠莺唤起，宫花乍落鸟衔来。宸游好把箫韶奏，京国于今有凤台。
春日游道山亭
作者：林鸿
朝代：明

危亭临绝顶，胜槩昔曾闻。野酌薰花气，閒心狎鸟群。檐前看落日，衣上见归云。半醉题诗去，仙凡下界分。
春日登湖山
作者：林鸿
朝代：明

白日好幽寂，常登胜槩频。寒泉漱清沼，啼鸟乱芳春。极目临霄汉，虚心绝垢尘。及时当作乐，岁月苦催人。
春日金陵酒肆别故人
作者：林鸿
朝代：明

长风起天际，旭日明京台。江流作寒泉，淑气开蓬莱。登高恣为乐，明灭安在哉。千金换酒且痛饮，笑言未已将何之。当时年少多白首，今日花开非故枝。金卮何惜倒落月，明日相思天一涯。君不见钟山龙蟠虎踞雄，惟有江水万古与之无终穷。
春日陪车驾幸蒋山应制
作者：林鸿
朝代：明

钟山月晓曙苍苍，凤辇乘春到上方。驯鸟不随天仗散，昙花故落御衣香。珠林霁雪明山殿，玉涧飞泉近苑墙。自愧才非枚乘匹，也陪巡幸沐恩光。铙鼓鸾舆出曙烟，翠华玉节上方连。诸天日月环龙衮，九域山河拱象筵。香拥宝城熏瑞气，泉当玉几送清弦。宸游暂此开春泽，岂作金轮浪学禅。宝域今春降至尊，玉毫此日照乾坤。池开八水临天象，地接三台拱帝垣。紫气尽团空外盖，风光遍动镜中幡。九垓此际无馀壤，喜见京城雨露恩。笳鼓云中动帝京，六龙移处彩云轻。三天日色临仙仗，八水波光接帝城。宝域幡摇银烛影，香山泉送玉弦声。侍臣此际承恩泽，愿述歌章颂治平。
春日陪车驾幸蒋山应制·其一
作者：林鸿
朝代：明

钟山月晓曙苍苍，凤辇乘春到上方。驯鸟不随天仗散，昙花故落御衣香。珠林霁雪明山殿，玉涧飞泉近苑墙。自愧才非枚乘匹，也陪巡幸沐恩光。
春日陪车驾幸蒋山应制·其三
作者：林鸿
朝代：明

宝域今春降至尊，玉毫此日照乾坤。池开八水临天象，地接三台拱帝垣。紫气尽团空外盖，风光遍动镜中幡。九垓此际无馀壤，喜见京城雨露恩。
春日陪车驾幸蒋山应制·其二
作者：林鸿
朝代：明

铙鼓鸾舆出曙烟，翠华玉节上方连。诸天日月环龙衮，九域山河拱象筵。香拥宝城熏瑞气，泉当玉几送清弦。宸游暂此开春泽，岂作金轮浪学禅。
春日陪车驾幸蒋山应制·其四
作者：林鸿
朝代：明

笳鼓云中动帝京，六龙移处彩云轻。三天日色临仙仗，八水波光接帝城。宝域幡摇银烛影，香山泉送玉弦声。侍臣此际承恩泽，愿述歌章颂治平。
春日首阳怀古
作者：林鸿
朝代：明

东风荡霏霭，旭日生岩峦。清飙洒襟佩，聊以穷跻攀。游目俯高坟，歘然复悲酸。清标香名立，幽壤芳骨寒。孤骞仰鸾凤，鸟雀易所飧。浊流激清波，洒然天地间。古木翳芳祠，野蕨迷空山。迟回竟将夕，振策未能还。
春暮宿湖山兰若
作者：林鸿
朝代：明

雨歇众芳晚，幽寻宿梵筵。闻经方丈里，听法比丘前。远径投昏鸟，荒山啸夜猿。天花飘嶂月，玉磬度萝烟。殿古苔衣合，湖光月镜圆。仰扳星斗近，俯视地维偏。心静空尘到，身閒与世迁。三生应得悟，来此问安禅。
春词
作者：林鸿
朝代：明

梦回明月隐银屏，香冷微风动翠绫。从此离心无处写，起来花下拜三星。
晓登金鸡山呈王六博士
作者：林鸿
朝代：明

剑客无所欢，登高眺清曙。于时值摇落，况乃閒游阻。关河一千里，飞雁杳难度。积水明秋空，苍山落寒楚。荒凉谁问俗，慷慨即怀古。长啸归去来，馀意在兰杜。
晓行
作者：林鸿
朝代：明

前山树暗月胧胧，马色鸡声共晓风。不为逢秋多感慨，只缘身在别离中。
晚日杉关
作者：林鸿
朝代：明

荒苔古道敛微曛，马上笳声不可闻。地自乱离民舍少，山当闽楚客程分。长林积雨寒为雪，深树孤峰湿作云。愧我旧游见关吏，也将书剑学终军。
晚次鄂州
作者：林鸿
朝代：明

孤城吹角水漫漫，近夕波摇舟次滩。峡口砧声江上度，武昌树色月中看。南天渺渺怀人远，北斗苍苍向客寒。流落水云千万里，不知何处是长安。
晚次雪峰寺
作者：林鸿
朝代：明

微霜落叶度关河，古寺清秋掩薜萝。轻策独随飞鸟去，好山偏向夕阳过。三花祇苑逢僧少，独树空台积雨多。却忆朋簪耽胜事，下方尘世易蹉跎。
暮春游林七钦园亭得朝字
作者：林鸿
朝代：明

星驾共招邀，春园发兴遥。麦风将变候，梅雨忽崇朝。积石开苍岛，重楼瞰赤霄。池晴鱼弄沫，地暖药舒苗。啼鸟当窗近，飞花逐砌消。草深初雊雉，槐细未藏蜩。茗椀香云滑，床琴白雪调。野泉堪荐醴，天籁讶闻韶。被褐深怀玉，裁诗拟报瑶。醉乡今已到，何必蹑洪乔。
暮春游林七钦园亭得朝字
作者：林鸿
朝代：明
体裁：五言排律

星驾共招邀，春园发兴遥。麦风将变候，梅雨忽崇朝。积石开苍岛，重楼瞰赤霄。池晴鱼弄沫，地暖药舒苗。啼鸟当窗近，飞花逐砌消。草深初雊雉，槐细未藏蜩。茗碗香云滑，床琴白雪调。野泉堪荐醴，天籁讶闻韶。被褐深怀玉，裁诗拟报瑶。醉乡今已到，何必蹑洪乔。
月
作者：林鸿
朝代：明

玉宇淡悠悠，金波彻夜流。最怜圆缺处，曾照古今愁。风露孤轮影，山河一气秋。何人吹铁笛，乘醉倚南楼。
月夜乘舟图
作者：林鸿
朝代：明

孤榜向何处，洞庭秋气多。天寒风起夕，江静月沈波。还辍观鱼乐，因之鼓枻歌。醉来迷去所，应恐犯星河。
月夜会林南宫闻李生弹筝
作者：林鸿
朝代：明

浮亭簪盍醉吟逢，高调鸣筝此夜同。月隐青丝闻乱叶，霜空瑶柱度飞鸿。湘灵锦瑟愁停鼓，子晋鸾笙愧未工。况有周郎歌白雪，兴来那放酒樽空。
月夜登台
作者：林鸿
朝代：明

高台突兀五云头，风捲笙歌彻夜流。玉兔初生银汉影，桂花先报广寒秋。梦飞弱水三千里，兴入仙家十二楼。只恐酒醒沧海变，笛声孤起古今愁。
月夜酌别龙秀才
作者：林鸿
朝代：明

共向孤城别，愁为永夜吟。一竿沧海去，千里白鸥心。短发秋同老，清樽月共斟。冶城多酒伴，迟尔寄徽音。
月夜闻李生弹筝歌
作者：林鸿
朝代：明

越客本浩荡，秦筝何激扬。浮亭子夜月色古，一曲万籁鸣清商。初闻楚调声激烈，志士报雠思饮血。再闻宫音如扣钟，鲁生揖让何雍容。清和变调有如此，侠客闻之心欲死。银甲弹来更嫣然，金鱼脱却浑轻尔。吾闻锦瑟五十弦，湘灵夜鼓声凄然。遂令帝子剖其半，遗音尚有秦人传。秦音楚调声虽异，今古由来同一致。燕市谁知击筑心，吴门孰识吹箫意。今夜闻君鼓曲声，百杯不醉壮心横。众宾枕籍秋衾冷，独倚高梧看月明。
本一斋
作者：林鸿
朝代：明

元始但一气，厥状含鸿濛。卑高犹未陈，至理已混融。粤从太极分，玄白自污隆。天泽肇履象，中正根民衷。三皇不沿辙，五帝亦殊风。万殊虽支离，一体当贯中。天地乃吾体，清明元在躬。寄言希颜徒，勖哉克已功。
李将军席上赋清远楼
作者：林鸿
朝代：明

城上危楼驾远空，阑干长凭五云红。幨帷晓驻山河影，鼓角秋悲草木风。列宿南垂珠斗近，众流东去剑川雄。于今百粤无传警，好把金尊送落鸿。
来月池
作者：林鸿
朝代：明

远公精舍下，碧沼湛寒泓。地底兼天净，波心见月明。桂移银汉湿，珠蕴玉壶清。坎满流恒止，离虚滉自平。禅心通观想，野客助吟情。已喜朝簪掷，应来此濯缨。
枇杷山鸟
作者：林鸿
朝代：明

沉香烟暖碧窗纱，绿柳阴分夏日斜。梦觉只闻铃索响，不知山鸟啄枇杷。
林七钦山庄
作者：林鸿
朝代：明

此君家住浯水西，乔林夹道缘青溪。人淳上古大庭世，客到武陵花处迷。深杯尽日见山色，高枕四时闻鸟啼。篱根稚笋看成竹，阶下飞花踏作泥。梓柳折来环药圃，野泉引得灌蔬畦。人间钟鼎口不道，雨里田园手自犁。已沾鸡黍遂然诺，豫愁冠盖将离暌。明日却从城市去，林间相送草萋萋。
柬林四景
作者：林鸿
朝代：明

长歌游玉华，归思浩无涯。旅夕多逢雨，城春少见花。山钟知远寺，海月忆贫家。此意何人会，行吟到日斜。
桃源清玩
作者：林鸿
朝代：明

桃源胜邑少风尘，吏散寻幽学隐沦。红雨乱飘仙洞晓，绿云深护诵堂春。漆园梦蝶应前兆，叶县飞凫定后身。闻说使君多逸兴，问津何必武陵人。
桃溪春涨
作者：林鸿
朝代：明
体裁：五言排律

桃源春二月，花雨落晨昏。谷口流新玉，矶头没旧痕。平桥回岸断，远浦怒涛翻。汹涌鸣湍石，瀰漫出峡门。乍疑云梦泽，恍讶武陵源。羡彼垂纶者，寥寥远世喧。
梦中仙游
作者：林鸿
朝代：明

天葩小院敞云屏，鹊散星河逗客星。欲识别来离思苦，晚峰长学黛眉青。
梦清泠台寄冶城旧游
作者：林鸿
朝代：明

群山际海上，道山独苍苍。上有清泠台，碧萝蟠石床。伊昔盛冠盖，琴樽此翱翔。暮色海天冷，秋风松涧凉。今来阻登临，独有梦飞扬。题寄同心侣，愿因南雁翔。
梨花鸲鹆
作者：林鸿
朝代：明

梨花开遍遇清明，鸲鹆飞来谷雨晴。半捲湘帘玉堂静，酒醒相对溢吟情。
樵上逢黄逸人
作者：林鸿
朝代：明

山径分风袂，秋城冒雨逢。自言浇药处，应在最高峰。故业连衰草，空斋隐暮蛩。知君同苦节，独有岁寒松。
次镡津呈董书记
作者：林鸿
朝代：明

楝花时候忆同游，况复怀君此泊舟。千里归心逢臈尽，几家落日倚门愁。山钟杳杳前朝寺，烟水悠悠古建州。何事相思不相见，尔来应被白云留。
歌风台
作者：林鸿
朝代：明

汉祖龙飞竟不回，巍巍台榭倚天开。霸图寂寞终尘土，王气消沈向草莱。无复故人同击筑，空如野客独衔杯。于今六合为家日，飒飒悲风故树隈。
毕公房
作者：林鸿
朝代：明

跻阁攀岩入化城，薜萝高卧寄閒情。孤窗上月分灯影，乱叶随风杂磬声。麋鹿自知谐野性，簪圭何用绊虚名。真僧出世心无事，戒得冰壶彻底清。
毕公房
作者：林鸿
朝代：明

跻阁攀岩入化城，薜萝高卧寄闲情。
孤窗上月分灯影，乱叶随风杂磬声。
麋鹿自知谐野性，簪圭何用绊虚名。
真僧出世心无事，戒得冰壶彻底清。
江上书怀寄周玄林敏
作者：林鸿
朝代：明

昔年曾共醉兰舟，明月閒情忆旧游。独客荒村空向暮，异乡多病厌逢秋。残烟野戍闻寒笛，落日枫林见驿楼。为报别来憔悴尽，谩因尊酒更消忧。
江上寄巴东故人
作者：林鸿
朝代：明

我忆巴东客，长为江上吟。楚云将夜梦，湘月寄愁心。落日青枫树，秋风白帝砧。遥传一纸泪，读罢想沾襟。
江上送王悦归关中
作者：林鸿
朝代：明

秋风吹冷薜萝衣，客里逢君赋式微。楚水别来浮桂棹，秦川归去掩柴扉。中天华岳三峰削，独树关河一叶飞。我有愁心如断雁，随君征路向斜晖。
江亭初夏
作者：林鸿
朝代：明

依依绿荇动薰风，极浦帆边望不穷。最爱凭高上江阁，一时清兴与谁同。
江阁秋云图
作者：林鸿
朝代：明

山容初敛夕，云气已归壑。何以散冲襟，孤琴坐江阁。美人期不来，天寒枫叶落。
汨罗怀古
作者：林鸿
朝代：明

独向芳辰上綵舟，长天落日思悠悠。千年词赋名犹在，一代英雄事已休。每挹孤忠天地老，空馀陈迹古今愁。蒲樽更欲风前醉，长笛数声鸣远洲。
沧洲渔子
作者：林鸿
朝代：明

孤榜倚芳洲，潮回网罟收。天清吹笛夜，江阔扣舷秋。欲识忘机处，于今已狎鸥。尘缨思一解，因子濯清流。
沧海云帆图
作者：林鸿
朝代：明

朝暾出海峤，漠漠苍霭分。仙人驾舟楫，乘风驭长云。飘飖紫霞佩，追逐丹凤群。晤言瑶池宴，将以谒明君。夔龙接前踵，奎章落雄文。望之不可极，海色空氤氲。
沧海云帆歌送张少府之京
作者：林鸿
朝代：明

蜀锦为帆发光彩，挂向扶桑之碧海。海上仙山十二楼，仙人矫首遥相待。船头锦袍黄鹤仙，身朝玉皇游九天。长风吹帆向碧落，下视尘世浮青烟。我昔登云向仪曹，钧天广乐声嘈嘈。梦中折翼下人世，怅望云阙心烦劳。兹晨送君向云阙，春帆直拂涛山雪。解缆朝辞北海云，曳裾晓待金门月。渺渺云帆奈别何，珊珊紫陌听鸣珂。君从云路骑黄鹤，余亦远山卧碧萝。
泉石清逸
作者：林鸿
朝代：明

久为泉石人，了与世尘绝。朝飧清涧霞，夜弄碧萝月。扫石奏吾琴，寻泉饭胡麻。长谣古苔篇，似是仙人家。陶令归栗里，安石栖东山。心将槁木灰，迹与浮云閒。有时穷跻攀，落日更吟眺。碧草藉醉眠，玄猿引长啸。冥栖笑流俗，何用寰中名。千秋放意气，永极云霞情。
泛舟西江
作者：林鸿
朝代：明

积水可利涉，方舟况同乘。悠然西江上，遂望云中僧。出浦见落日，前崖阴始凝。秋风忽飒沓，海雨随奔腾。稍移流沙河，又见夕影澄。拥棹向危壁，推篷见古藤。枕藉信水宿，跻攀候晨兴。兹游意多惬，况也多良朋。
洽公房送林敏
作者：林鸿
朝代：明

珠宫客到夕阳时，西望乡园欲泪垂。芳草不堪多卧病，青山何事又分离。高原暮火行人尽，积雨长天去雁迟。暂醉一杯乘兴地，对君谁复忆凄其。
流沙江夜泛
作者：林鸿
朝代：明

登舻日向夕，出浦云已平。月黑渡江处，北风芦苇鸣。
浮亭夜坐怀黄玄之
作者：林鸿
朝代：明

浮亭孤坐夜灯红，一倍离忧百感同。春草绿波频赋别，流年青镜暗惊蓬。也知缨冕皆身外，久忆心知向酒中。此意谩劳题尺牍，都门雪后有归鸿。
浮亭夜集
作者：林鸿
朝代：明

纵酒閒亭歌复悲，那堪春草思离离。朱门按剑谁先达，沧海论心愧后期。郭里莺声惊雨歇，津边柳色向坡垂。题诗寄远无持赠，偏忆追陪到习池。
浮亭夜集寄华故人
作者：林鸿
朝代：明

南亭高馆薜萝深，此夜思君万里心。乡国旧游多怨别，云山何处独登临。寒芜落雁天低树，野戍平沙烧隔林。尊酒相逢还寄意，也应知我一沾襟。
浮亭夜集赠黄二
作者：林鸿
朝代：明

江淮千里久思君，高馆相逢兴不群。孤烛青灯人共醉，澹河疏雨夜初分。心怀慷慨空悲梗，世事飘飖秖似云。良会未穷簪盍意，莫因归兴又纷纷。
浮亭风雨夜集忆郑二宣
作者：林鸿
朝代：明

天涯此别意何穷，一片愁心万里同。明镜晓霜惊白发，浮亭秋雨梦青枫。书回绝岛孤帆远，门掩寒塘旧业空。说着登临多感慨，一缄封泪寄南鸿。
海上有述呈冶城诸友
作者：林鸿
朝代：明

涨海穷炎裔，方舟利涉劳。岛青云树合，潮白雪山高。挂席嗟蓬梗，分簪念尔曹。始知川上喻，逝者自滔滔。
海上读书
作者：林鸿
朝代：明

浮云薄海色，万里如秋空。青苍杳无际，岛屿蟠蛟龙。上有读书者，结茅谁与同。朝餐海上霞，夕友沧江翁。乘桴嗟尼父，把钓思任公。犹慕鲁连子，不受却秦功。千金若土壤，清名吊高风。愧予老儒术，白首且相从。
海口道上有述怀郑二宣
作者：林鸿
朝代：明

露下菰蒲有雁声，晓骖初发宿寒轻。新知乍别孤吟倦，旧国重来百感生。黄叶闭门逢野寺，白波侵郭见江城。家林暂别堪惆怅，翻忆浮丘海上行。
海天跨鹤
作者：林鸿
朝代：明

沧溟控东极，滉漾宽扶桑。飘飘鹤上仙，驭气以翱翔。碧落为我盖，丹霞为我裳。放神逐九有，吸气调三光。骖鸾笑嬴陋，策骏嗟穆荒。逍遥大罗天，归来良未央。
海门秋望
作者：林鸿
朝代：明

云崖耸高寒，攀跻览溟海。试拂龙唇琴，馀音散苍霭。月摇波影中，叶度秋声外。矫首蓬莱宫，仙人笑相待。
游天王寺得王字
作者：林鸿
朝代：明

金门辞隐吏，宝地谒空王。碧涧飞龙树，青山绕雁堂。露吟萝卷幔，云卧石为床。莫叹春归尽，天花晚更香。
游方广岩
作者：林鸿
朝代：明

玄岩太古色，恍若入鸿濛。一径攀跻尽，诸天杳霭中。云归山殿冷，月出水帘空。境静离言说，泠泠松桂风。
游栖云湖禅室赠日东圭上人得心字
作者：林鸿
朝代：明

东海到来日，西山始布金。构云天路上，标月夜湖心。问偈逢樵客，忘机狎野禽。寥寥尘想绝，相对坐柽阴。
游武夷九曲
作者：林鸿
朝代：明

秋风泛瑶棹，爱此佳山川。九曲溯流月，数峰标暝烟。开辟自天地，飞升有真仙。石上蜕金骨，云中鸣夜弦。伊余探古迹，得复穷幽玄。閒招木客饮，醉向天坛眠。不见紫阳翁，徒歌白云篇。余怀在渔钓，即此应忘筌。
游海上瑞岩
作者：林鸿
朝代：明

海国横秀色，兹山何郁盘。黄金亘楼观，积翠开峰峦。登高恍神游，驻目穷遐观。地迥云物古，天秋松桂寒。于时灏气清，东溟净液澜。精思落天外，回飙生羽翰。尝闻有灵草，可以驻颓颜。且毕济时略，金梯期再扳。
游灵隐寺
作者：林鸿
朝代：明

灵隐知名刹，龙宫最上方。越山当户翠，海树到楼香。说法观身妄，悬灯共夜长。浮生一何幸，乘此礼医王。
游烟霞观
作者：林鸿
朝代：明

不作南宫吏，来从物外游。閒倾松叶酒，醉度菊花秋。谷响疑天籁，霞绡结海楼。下方廛市近，俯槛笑蜉蝣。
游玉华洞
作者：林鸿
朝代：明

真仙构灵宅，洞府何嵌空。入洞可十里，流水咽其中。阴岛湿花露，石门度松风。怪石变万状，寻源竟无穷。有时起云雾，微径又不通。触目极杳霭，游心但鸿濛。路尽忽有天，容光澹空青。蜕出风露外，了然心目醒。幽兴殊未已，又还宿云扃。飞梦即蓬岛，冥心祈道经。终悲向朝市，尘鬓秋星星。
游秦川龟湖寺
作者：林鸿
朝代：明

风动松门野殿荒，老僧相见谩焚香。身随断梗栖卑邑，迹比閒云到上方。叶落空林行处满，心超诸品坐来忘。清泠久别烟霞侣，想是青苔长石床。
游芙蓉峰
作者：林鸿
朝代：明

密竹不知路，渡溪微有踪。悬知石上约，定向松间逢。物候变黄鸟，菖蒲化蒙茸。相望不可即，袅袅霜天钟。
湘南秋思图
作者：林鸿
朝代：明

苍茫临极渚，眺望黯离愁。湘南一叶下，始觉天地秋。瑶草已云暮，碧云殊未休。不见林中士，缄情投白鸥。
溪南小隐
作者：林鸿
朝代：明

夙性尚幽素，卜此林泉居。虽无圭组荣，而有山水娱。静言一室中，抚已常澹如。窗间有鸣琴，几上惟素书。芳晨得朋簪，清樽与之俱。憩木爱佳鸟，临川羡游鱼。栖神纵八表，谁言形迹拘。惟愿荣启期，斯乐同只且。
溪山春晓
作者：林鸿
朝代：明

香雾濛濛湿翠霞，半帘残月到仙家。野桥初过莺声晓，乍见春溪水涨沙。
溪山真乐
作者：林鸿
朝代：明

何处名山澹碧滋，一溪新绿动晴漪。移居未傍庞公宅，远道空歌陶令词。莺啭柳间春色浅，鸥翻沙外夕阳迟。嚣尘何事难抛掷，苦把閒身向俗縻。
满庭芳·钱塘舟中述怀
作者：林鸿
朝代：明

小雨催寒，轻烟弄晚，空江一望模糊。片帆东去，谁念旅怀孤。寒雁连翔欲下，还惊起、相叫相呼。栖泊处，拥篷欹枕，清梦绕菰蒲。还思行乐处，有高阳酒侣，洛浦娇姝。空嬴得，半生酒困诗癯。不道年来憔悴，但顾影、冷笑微吁。螺江上，天公还肯，容我钓鲈鱼。
牧牛睡意
作者：林鸿
朝代：明

曾随黄犊卧閒行，梦入虚林春草青。为报南山空扣角，漫漫长夜为谁醒。
玉泉
作者：林鸿
朝代：明

良玉本温栗，流泉尚清泚。磨砻制器用，疏凿达源委。伟哉瑚琏姿，可以荐明水。愿言崇德辉，永矣喻君子。